tripathysagar/odia_wiki huggingface dataset:
ଗୁଳୁଚି  (ଉଦ୍ଭିଦ ବିଜ୍ଞାନ ନାମ ) ଏକ ଗୁଳ୍ମ ଲତା ଅଟେ ଯାହା ଭାରତୀୟ ଆଯୁର୍ବେଦ ଔଷଧ ପ୍ରସ୍ତୁତିରେ ବ୍ୟବହାର ହୋଇଥାଏ  । ଏହି ଲତା ଭାରତ, ବର୍ମା ତଥା ଶ୍ରୀଲଙ୍କା ଦେଶମାନଙ୍କରେ ଦେଖାଯାଏ । ଉଦ୍ଭିଦ ବିବରଣୀ ଗୁଳୁଚି ଅନ୍ୟ ଗଛ ମାନଙ୍କ ଉପରେ ଏକ ବଡ଼ ଆରୋହୀ ଲତା ଭାବରେ ମାଡ଼ିଥାଏ । ଏହାର କାଣ୍ଡ ସରସ, ରଙ୍ଗର ପାଉଁଶିଆ ହୋଇଥାଏ । ଏହି କାଣ୍ଡରେ ଭାତୁଡ଼ି ଭଳି ଅନେକ ଗୋବ ରହିଥାଏ । କାଣ୍ଡର ଗଣ୍ଠି ମାନଙ୍କରୁ ସରୁ ସରୁ ଚେର  (ବାୟବୀୟ ମୂଳ) ବାହାରିଥାଏ  । ଏହାର ପତ୍ର ଗୁଡ଼ିକ ବଡ଼ ଓ ଦେଖିବାକୁ ପାନ ପତ୍ର ପରି ଅଟନ୍ତି । ଗୁଳୁଚିର ଫୁଲ ପେନ୍ଥା ପେନ୍ଥା ହୋଇ ଖରା ଦିନେ ଫୁଟିଥାଏ ଓ ଶୀତ ଦିନେ ଫଳ ପାଚିଲେ ନାଲି ରଙ୍ଗର ହୁଅନ୍ତି । ଅନ୍ୟ ଭାଷା ନାମ ସଂସ୍କୃତ -  "ଅମୃତଲତା"  ହିନ୍ଦୀ -  "     - ଗିଲୋୟ  " ତେଲୁଗୁ - ଟିପା ଟିଗା କନ୍ଣଡ଼ - ଅମୃତ ବଲ୍ଲୀ ମରାଠୀ - " ଗୁଡୁଚି " ନେପାଳୀ- " ଗୁର୍ଜୋ " ବଂଗାଳୀ- " ଗୁଲଂଚୋ " ତାମିଲ- " ଶିଣ୍ଡିଲକୋଡି " ଔଷଧୀୟ ଗୁଣ ଗୁଳୁଚିର ଶୁଖିଲା କାଣ୍ଡକୁ ବା କ୍ୱାଥ କରି ଏବଂ ପତ୍ରକୁ ବାଟି ବା ରସ କରି ଔଷଧ କାମରେ ଲଗାଯାଏ । ପେଟରେ ଅମ୍ଳ ରୋଗ, କାମଳ ଓ ପରିସ୍ରା ପୋଡ଼ାରେ ଏହା ଦିଆଯାଏ । ଦେହରେ ଶକ୍ତି ବଢାଇବା ପାଇଁ ଏହା ଟନିକ ବା ସାଲସା ଭାବରେ ମଧ୍ୟ ଏହା ଦିଆଯାଏ ।
ଅପୁର୍ବୀ ସିଂହ ଚନ୍ଦେଲା (ଜନ୍ମ : ୪ ଜାନୁଆରୀ ୧୯୯୩ ) ଜଣେ ଭାରତୀୟ ବନ୍ଧୁକଚାଳିକା ଓ ସେ ୧୦ ମିଟର ଏୟାର ରାଇଫଲ ବିଭାଗରେ ପ୍ରତିଯୋଗିତା କରିଥାନ୍ତି  । ସେ ୨୦୧୪ ମସିହାରେ ଗ୍ଲାସଗୋଠାରେ ହେଇଥିବା କମନୱେଲ୍ସ ଗେମରେ ସେହି ସେହି ବିଭାଗରେ ଭାରତପାଇଁ ପ୍ରତିଯୋଗିତା କରି ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ପ୍ରାରମ୍ଭିକ ଜୀବନ ଭାରତୀୟ ରାଜ୍ୟ ରାଜସ୍ଥାନର ଜୟପୁର ସହରରେ ଜନ୍ମ ଗ୍ରହଣ କରିଥିବା ଅପୁର୍ବୀ ସେଠାକାର ମହାରାଣୀ ଗାୟତ୍ରୀ ଦେବୀ ବାଳିକା ସ୍କୁଲରେ ଶିକ୍ଷା ପ୍ରାପ୍ତ ହେଇଥିଲେ । ପରେ ସେ ନୂଆ ଦିଲ୍ଲୀସ୍ଥିତ ଜେସୁସ ଓ ମେରୀ କଲେଜ , ଦିଲ୍ଲୀ ବିଶ୍ୱବିଦ୍ୟାଳୟରେ ସମାଜବିଜ୍ଞାନ ସହ ଡିଗ୍ରୀ କରିଥିଲେ । ପରିବାର ଅପୁର୍ବୀ ଚନ୍ଦେଲା, ଏକ ରାଜପୁତ ପରିବାରରେ ଜୟପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କୁଳଦୀପ ସିଂହ ଚନ୍ଦେଲାଙ୍କର ହୋଟେଲ ବ୍ୟବସାୟ ଥିଲା ଓ ତାଙ୍କ ମାଁଙ୍କ ନାମ ବିନ୍ଦୁ ରାଠୋର । ଅବଦାନ ଅପୁର୍ବୀ ନୂଆଦିଲ୍ଲୀଠାରେ ଅନୁଷ୍ଠିତ ହେଇଥିବା ୨୦୧୨ ମସିହାର ଜାତୀୟ ଶୁଟିଙ୍ଗ ପ୍ରତିଯୋଗିତାରେ ତାଙ୍କର ନିଜ ବିଭାଗ ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ତାହା ସିନିୟର ବିଭାଗରେ ତାଙ୍କର ପ୍ରଥମ ପଦାର୍ପଣ ଥିଲା । ୨୦୧୪ ମସିହାରେ ସେ ହେଗଠାରେ ହେଇଥିବା ଆନ୍ତର୍ଜାତିକ ପ୍ରତିଯୋଗିତାରେ ୪ଟି ପଦକ ହାସଲ କରିଥିଲେ । ସେଥି ମଧ୍ୟରୁ ଦୁଇଟି ଭିନ୍ନ ବିଭାଗରେ ଦୁଇଟି ଏକକ ଓ ୨ଟି ଦଳଗତ ମେଡାଲ ରହିଥିଲା । ସେହି ବର୍ଷରେ ସେ ଗ୍ଲାସଗୋଠାରେ ରାଜ୍ୟଗୋଷ୍ଠୀ କ୍ରୀଡ଼ାରେ ମଧ୍ୟ ମହିଳା ଏକକ ୧୦ ମିଟର ଏୟାର ରାଇଫଲରେ ସେ ସ୍ୱର୍ଣ୍ଣ ପଦକ ଜିତିଥିଲେ । ସେଠାରେ ସେ ୨୦୬.୭ ପଏଣ୍ଟ ପାଇ ରାଜ୍ୟଗୋଷ୍ଠୀ କ୍ରୀଡ଼ାର ନୂତନ ରେକର୍ଡ଼ ପ୍ରତିଷ୍ଠା କରିଥିଲେ । ୨୦୧୬ ମସିହାରେ ହେଇଥିବା ରିଓ ଅଲିମ୍ପିକ ପାଇଁ ଅପୁର୍ବୀ ଯୋଗ୍ୟତା ଅର୍ଜନ କରିଥିଲେ ମଧ୍ୟ ତାଙ୍କ ନିଜ ବିଭାଗରେ ସେ ୩୪ ନମ୍ବର ସ୍ଥାନରେ ରହିଥିଲେ ।
ଅନିଚ୍ଛାକୃତ ମୂତ୍ରତ୍ୟାଗ  (ଇଂରାଜୀ ଭାଷାରେ / ବା ଅସଂଯମ ମୂତରତ୍ୟାଗ ) ଏକ ଅବସ୍ଥା ଯେଉଁଥିରେ ଅନିୟନ୍ତ୍ରିତ ଭାବରେ ମୂତ୍ରତ୍ୟାଗ ହୋଇଯାଏ  ଏହା ଏକ ରୋଗ ଅପେକ୍ଷା ଏହା ଏକ ଲକ୍ଷଣ କୁହାଯାଇପାରେ  ଶୋଇବା ସମୟରେ ଏହିପରି ଘଟିଲେ ଇଂରାଜୀରେ ଏହାକୁ ରାତି ଏନ୍ୟୁରେସିସ୍  (ଶଯ୍ୟା ଓଦା) କୁହାଯାଏ  ଏହା ଜୀବନ‌ ପ୍ରଣାଳୀ ଉପରେ ନକାରାତ୍ମକ ପ୍ରଭାବ ପକାଇପାରେ। ଜଟିଳ ହେଲେ ମୂତ୍ରନଳୀ ସଂକ୍ରମଣ, ଚାପ ଘାଆ, ଅବସାଦ ଏବଂ ଔଷଧର ପାର୍ଶ୍ୱ ପ୍ରତିକ୍ରିୟା ହୋଇପାରେ। ଗର୍ଭଧାରଣ, ପ୍ରସବ, ମେନୋପାଜ୍, ଅଧିକ ଓଜନ, କୋଷ୍ଠକାଠିନ୍ୟ, ପେଲଭିକ୍ ସର୍ଜରୀ, ମୂତ୍ରନଳୀ ସଂକ୍ରମଣ ଏବଂ କେତେକ ଔଷଧ ଏହି ଅବସ୍ଥାର କାରକ ହୋଇପାରେ  ଅନିଚ୍ଛାକୃତ ମୂତ୍ରତ୍ୟାଗ ପାଞ୍ଚଟି ମୁଖ୍ୟ ପ୍ରକାରର ହୋଇପାରେ । ମୂତ୍ରାଶୟ ବନ୍ଦ ହେବାର ଅସୁବିଧା ହେତୁ ଚାପ ମୂତ୍ରତ୍ୟାଗ, ଅତିସକ୍ରିୟ ମୂତ୍ରାଶୟ ହେତୁ, ଉପରୋକ୍ତ ଦୁଇ କାରଣର ମିଶ୍ରଣ ଯୋଗୁ ସହିତ ଲୋକମାନେ ବାଥରୁମକୁ ଯିବାରେ ଅସମର୍ଥ ଥିଲେ; ଖରାପ ମୂତ୍ରାଶୟ ସଂକୋଚନ କିମ୍ବା ଅବରୋଧ ହେତୁ ଓ ଅଧିକ ମୂତ୍ର ପରିମାଣ ଯୋଗୁ । ଚିକିତ୍ସା ଏହାର ପ୍ରକାର ଉପରେ ନିର୍ଭର କରେ  ଏଥିରେ ପେଲଭିକ୍ ଫ୍ଲୋର୍ ମାଂସପେଶୀ ତାଲିମ, ମୂତ୍ରାଶୟ ତାଲିମ, ଓଜନ ହ୍ରାସ, ଧୂମପାନ ବନ୍ଦ କରିବା, ବୈଦୁତିକ ଉତ୍ତେଜକ, ଔଷଧ, ପେସାରୀ କିମ୍ବା ଅସ୍ତ୍ରୋପଚାର କରି ଚିକିତ୍ସା କରାଯାଇପାରେ  ସାଧାରଣତଃ ଚାପ ଉପଶମ ପାଇଁ ଔଷଧ ଅପେକ୍ଷା ଆଚରଣ ଚିକିତ୍ସା ବା ବିହେଭିଅରାଲ ଥେରାପି ଭଲ କାମ କରେ ଏବଂ ଅସନ୍ତୋଷକୁ ଅନୁରୋଧ କରେ  ଔଷଧର ଲାଭ ଅଳ୍ପ ହୁଏ ଏବଂ ଦୀର୍ଘକାଳୀନ ନିରାପତ୍ତା ଅସ୍ପଷ୍ଟ ଥାଏ  ଫଳାଫଳଗୁଡ଼ିକ ପରିବର୍ତ୍ତନଶୀଳ ହୁଏ  ବୟସ୍କ ବ୍ୟକ୍ତିଙ୍କଠାରେ ଅନିଚ୍ଛାକୃତ ମୂତ୍ରତ୍ୟାଗ ଦେଖାଯାଏ। ଏହାର କମ ରିପୋର୍ଟ ହୋଇଥାଏ  ମହିଳାମାନେ ପୁରୁଷଙ୍କ ତୁଳନାରେ ଦୁଇଗୁଣ ପ୍ରଭାବିତ ହୁଅନ୍ତି। ୬୫ ବର୍ଷରୁ ଅଧିକ ବୟସର ମହିଳାଙ୍କ ମଧ୍ୟରୁ ୪୦%ରୁ ଅଧିକ ଏହି ଅବସ୍ଥାରେ ପୀଡ଼ିତ ହୁଅନ୍ତି ।
ଆପ୍ଲିକେସନ୍ ସୁରକ୍ଷା ସାଇବର ସୁରକ୍ଷାର ଏକ ଅଂଶ ଅଟେ । ଏହା ମୁଖ୍ୟ ଉଦ୍ଦେଶ୍ୟ ହେଲା ସଫ୍ଟୱେର୍ ବିକାଶ କରିବା ସମୟରେ ଏଥିରେ କାମ କରୁଥିବା ଲୋକମାନେ କିପରି ସବୁ ଦିଗରୁ ସୁରକ୍ଷାକୁ ଧ୍ୟାନରେ ରଖି ସଫ୍ଟୱେର ତିଆରି କରିବେ । ସଫ୍ଟୱେର୍ ପ୍ରୋଗ୍ରାମରେ ଥିବା ଦୁର୍ବଳତାକୁୁ ଖୋଜି ବାହାର କରିବା, ଠିକ୍ କରିବା ଓ ସୁରକ୍ଷାଜନିତ ସମସ୍ୟାରୁ କିପରି ରୋକାଯାଇପାରିବ ସେଥିପାଇଁ ଚେଷ୍ଟିତ ହେବା ସୁରକ୍ଷାର ବିଭିନ୍ନ ଦିଗ ମଧ୍ୟରୁ ଅନ୍ୟତମ ଏବଂ ଏହା ସଫ୍ଟୱେର ବିକାଶ ଧାରାରେ ଗ୍ରାହକଙ୍କ ଆବଶ୍ୟକତାଠାରୁ ଆରମ୍ଭ କରି ସଠିକ୍ ଭାବରେ କାର୍ଯ୍ୟ କରୁଥିବା ଉପ୍ତାଦଟିଏ ବିକଶିତ କରିବା ପର୍ଯ୍ୟନ୍ତ ଚାଲିଥାଏ । ପ୍ରକ୍ରିୟା ସଫ୍ଟୱେର୍ ତିଆରି କରିବା ସମୟରେ ବିଭିନ୍ନ ପ୍ରକାର ଉପାୟ ଅବଲମ୍ବନ କରାଯାଏ, ସେଗୁଡିକ ହେଲା ଗଠନ * ଯୋଜନା କରିବା ସମୟରେ ଏହାର ଗଠନକୁ ପୁଂଖାନୁପୁଖ ଭାବେ ଅନୁଧ୍ୟାନ କରାଯାଏ । କୋଡ୍ ସମୀକ୍ଷା * ସୁରକ୍ଷା ବିଶେଷଜ୍ଞମାନେ ଅତି ଗଭୀର ଭାବରେ ସଫ୍ଟୱେର୍ ପ୍ରୋଗ୍ରାମର ଉତ୍ସକୁ ନିରୀକ୍ଷଣ କରି ତ୍ରୁଟି ଖୋଜିଥାନ୍ତି । ଏହାକୁ ମଧ୍ୟ କୁହାଯାଏ । ବ୍ୟବହାର * ଆପ୍ଲିକେସନ୍କୁ ବ୍ୟବହାର କରାଯାଇ ସୁରକ୍ଷା ଦୁର୍ବଳତା ନିରୂପଣ କରାଯାଏ । ଏହାକୁ ମଧ୍ୟ କୁହାଯାଏ । ସ୍ୱୟଂଚାଳିତ ପ୍ରକ୍ରିୟା * ଏଥିରେ ଆଉ ଏକ ବିଶେଷ ଧରଣର ସଫ୍ଟୱେର୍ ଏହାକୁ ଟେଷ୍ଟ କରିଥାଏ ଓ ରିପୋର୍ଟ ତିଆରି କରିଥାଏ । ବାହ୍ୟ ସେବା * ଏପରି କିଛି ୱେବସାଇଟ୍ ଅଛନ୍ତି ଯେଊମାନେ ଏହାକୁ ଏକ ସେବା ଭାବେ ଯୋଗାଇଦେଇଥାନ୍ତି । ସେଠାରେ ସାରା ବିଶ୍ୱର ଦକ୍ଷ ସଫ୍ଟୱେର୍ ଟେଷ୍ଟରମାନଙ୍କଦ୍ୱାରା ଅତ୍ୟନ୍ତ ଗଭୀର ଭାବେ ପରାକ୍ଷା କରାଯାଏ । ୱେବ ଆପ୍ଲିକେସନ୍ ସୁରକ୍ଷା ୱେବ ଆପ୍ଲିକେସନ୍ ସୁରକ୍ଷା ତଥ୍ୟ ସୁରକ୍ଷାର ଅଂଶବିଶେଷ ଯାହା ୱେବସାଇଟ୍, ୱେବ ଆପ୍ଲିକେସନ୍ ଓ ୱେବ ସର୍ଭିସେସ୍ର ସୁରକ୍ଷାକୁ ବୁଝାଇ ଥାଏ । ଏହା ଆପ୍ଲିକେସନ୍ ସୁରକ୍ଷାର ତତ୍ତ୍ୱକୁ ବ୍ୟବହାର କରି ଇନ୍ଟରନେଟ୍ ଓ ୱେବର ସୁରକ୍ଷା ପାଇଁ ବ୍ୟବହାର କରାଯାଏ ।
ରାଣୀ ସଦା କୌର  ପଞ୍ଜାବୀ:     ; ୧୭୬୨   ୧୮୩୨  ଜଣେ ଶିଖ୍ ନେତା ଥିଲେ । ସେ ୧୭୮୯ ମସିହାରୁ ୧୮୨୧ ମସିହା ପର୍ଯ୍ୟନ୍ତ କହ୍ନାଇୟା ମିସଲର ମୁଖ୍ୟ ଭାବରେ କାର୍ଯ୍ୟ କରିଥିଲେ, ତାଙ୍କ ସ୍ୱାମୀ ଗୁରୁବାକ୍ଷ ସିଂ କହ୍ନାଇୟାଙ୍କ ମୃତ୍ୟୁ ପରେ, କହ୍ନାଇୟା ମିସଲର ନେତା ଜୟ ସିଂ କହ୍ନାଇୟାଙ୍କ ଉତ୍ତରାଧିକାରୀ ହୋଇଥିଲେ । ତାଙ୍କୁ ବେଳେବେଳେ ସର୍ଦ୍ଦାର ସଦା କୌର ବୋଲି ମଧ୍ୟ କୁହାଯାଏ । ବୁଦ୍ଧିମାନ ଏବଂ ଉଚ୍ଚାଭିଳାଷୀ ଭାବରେ ବର୍ଣ୍ଣିତ ରାଣୀ ସଦା କୌର, ରଣଜିତ ସିଂଙ୍କୁ ଶିଖ ସାମ୍ରାଜ୍ୟ ଖୋଜିବା ପାଇଁ ମାର୍ଗଦର୍ଶନ କରିବାରେ ଏବଂ ପଞ୍ଜାବର ସିଂହାସନରେ ରଣଜିତ ସିଂଙ୍କ ଯୋଗଦାନରେ ପ୍ରମୁଖ ଭୂମିକା ଗ୍ରହଣ କରିଥିଲେ । ପଞ୍ଜାବରେ ଶିଖ୍ ଶକ୍ତି ବୃଦ୍ଧି ଏବଂ ଏକୀକରଣରେ ସେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ । ବାଲ୍ୟ ଜୀବନ ଏବଂ ବିବାହ ସଦା କୌର ୧୭୬୨ ମସିହାରେ ଧାଲିୱାଲ ଜାଟ ଶିଖ ପରିବାରରେ ସର୍ଦ୍ଦାର ଦାସବନ୍ଧା ସିଂ ଧାଲିୱାଲଙ୍କ ଘରେ ଜନ୍ମଗ୍ରହଣ କରିଥିଲେ । ସେ କହ୍ନାଇୟା ମିସଲର ସନ୍ଧୁ ଜାଟ ଶାସକ ଜୟ ସିଂଙ୍କ ଜ୍ୟେଷ୍ଠ ପୁତ୍ର ତଥା ଉତ୍ତରାଧିକାରୀ ୭ ବର୍ଷିୟ ଗୁରୁବାକ୍ଷ ସିଂ କହ୍ନାଇୟାଙ୍କୁ ୧୭୬୮ ମସିହାରେ ବିବାହ କରିଥିଲେ ଏବଂ ୧୭୮୨ ମସିହାରେ ସେ ମେହତାବ କୌର ନାମକ ଜଣେ କନ୍ୟା ସନ୍ତାନଙ୍କୁ ଜନ୍ମ ଦେଇଥିଲେ । କହ୍ନାଇୟା ମିସାଲର ନେତୃତ୍ୱ ଗୁରୁବାକ୍ଷ ସିଂ ବଟାଲା ଯୁଦ୍ଧରେ ସୁକରଚକିୟା ମିସଲ, ରାମଗଡଢ଼ିୟା ମିସଲ ଏବଂ ସଂସାର ଚନ୍ଦ କାଟୋଚ ବିରୋଧରେ ଲଢେଇ କରି ମୃତ୍ୟୁବରଣ କରିଥିଲେ । ୧୭୮୫ ମସିହାରେ ସଦା କୌର, ଜୟ ସିଂ କହ୍ନାଇୟାଙ୍କ ସହ ମିଶି ନିଜ ଝିଅଙ୍କୁ ସୁକରଚକିୟା ମିସଲର ମୁଖ୍ୟ ରଣଜିତ ସିଂଙ୍କ ସହିତ ବିବାହ ପ୍ରସ୍ତାବ ରଖି ୧୭୮୬ ମସିହାରେ ସେମାନଙ୍କ ବିବାହ କରେଇଥିଲେ । ୧୭୮୯ ମସିହାରେ ତାଙ୍କ ଶ୍ୱଶୁର ଜୟ ସିଂ କହ୍ନାଇୟାଙ୍କର ମୃତ୍ୟୁ ହୋଇଥିଲା । ତା ପରେ ସଦା କୌର କହ୍ନାଇୟା ମିସଲର ନେତୃତ୍ୱ ନେବା ସହିତ ଏହାର ୮,୦୦୦ ଅଶ୍ୱାରୋହୀଙ୍କ ବିଶ୍ୱସ୍ତତା ମଧ୍ୟ ଗ୍ରହଣ କରିଥିଲେ । ମହାନ ସିଂଙ୍କ ମୃତ୍ୟୁ ପରେ, ୧୭୯୨ ମସିହାରେ, ରଣଜିତ ସିଂଙ୍କୁ ସୁକରଚକିୟା ମିସଲ ମୁଖ୍ୟ କରାଯାଇଥିଲା ଏବଂ ସଦା କୌର ତାଙ୍କର ସଂରକ୍ଷକ ହୋଇଗଲେ । ରଣଜିତଙ୍କୁ ସମର୍ଥନ କରିବା ପାଇଁ ସଦା କୌର ଉଭୟ କହ୍ନାଇୟା ଏବଂ ସୁକରଚକିୟା ମିସଲର ବ୍ୟବହାର କରିଥିଲେ । ଭଙ୍ଗି ମିସଲର ଶାସନରେ କ୍ଳାନ୍ତ ହୋଇଥିବା ଲାହୋରର ଲୋକମାନେ ସଦା କୌର ଏବଂ ରଣଜିତ ସିଂଙ୍କୁ ଲାହୋର ଦଖଲ କରିବାକୁ ଅନୁରୋଧ କରିଥିଲେ । ସଦା କୌର, ରଣଜିତଙ୍କୁ ପରାମର୍ଶ ଦେଇଥିଲେ ଯେ, ଲାହୋର ଯିଏ ନିୟନ୍ତ୍ରଣ କରେ ସେ ହିଁ ପଞ୍ଜାବକୁ ନିୟନ୍ତ୍ରଣ କରିଥାଏ । ୭ ଜୁଲାଇ ୧୭୯୯ ମସିହାରେ ରଣଜିତ ସିଂ ଏବଂ ସଦା କୌର ୨୫,୦୦୦ ସୈନ୍ୟମାନଙ୍କ ସହିତ ଲାହୋର ଉପରେ ଆକ୍ରମଣ କରିଥିଲେ । ଲାହୋରର ଲୋକମାନେ ସେମାନଙ୍କ ପାଇଁ ନଗର ଫାଟକ ଖୋଲିଥିଲେ । ରଣଜିତ ଲାହୋର ଗେଟ ଦେଇ ସହରକୁ ପ୍ରବେଶ କରିଥିଲେ ଏବଂ ସଦା କୌର ଦିଲ୍ଲୀ ଗେଟ ଦେଇ ପ୍ରବେଶ କରିଥିଲେ । ପରେ ସଦା କୌର ୧୮୦୧ ମସିହାରେ ରଣଜିତ ସିଂଙ୍କୁ ଲାହୋରର ରାଜା କରିଥିଲେ । ସେ ୧୮୨୦ ମସିହା ପର୍ଯ୍ୟନ୍ତ ନିଜର ଅଧିକାଂଶ ସମ୍ପତ୍ତି ବଜାୟ ରଖିଥିଲେ । ପରେ ସଦା ୧୮୩୨ ମସିହାରେ ଲାହୋରରେ ମୃତ୍ୟୁ ବରଣ କରିଥିଲେ ।
ରାନୁ ମଣ୍ଡଳ ଜଣେ ଭାରତୀୟ ପ୍ରଚ୍ଛଦପଟ ଗାୟିକା । ସେ ଗୀତ ରଚନା ତଥା ସଙ୍ଗୀତ ନିର୍ମାତା ହିମେଶ ରେଶମିୟାଙ୍କ ସହ  " ତେରୀ ମେରୀ କାହାଣୀ"  ଗୀତ ପାଇଁ ବିଶେଷ ଭାବେ ଜଣାଶୁଣା । ଏହି ଗୀତଟି ବଲିଉଡ ଫିଲ୍ମ  "ହାପି ହାର୍ଡି ଆଣ୍ଡ ହୀର" ରେ ବ୍ୟବହୃତ ହୋଇଥିଲା । ଜନସାଧାରଣ ପ୍ରତିଛବି ଟିଭି ଅଭିନେତ୍ରୀ ଶ୍ୱେତା ତିୱାରୀ 28 ଅକ୍ଟୋବର 2022ରେ ମିସ୍ ୱାର୍ଲ୍ଡ 1994 ଐଶ୍ୱର୍ଯ୍ୟା ରାୟଙ୍କୁ ତାଙ୍କ ସହ ତୁଳନା କରିଥିବାବେଳେ ହେଡଲାଇନ୍ ପ୍ରସ୍ତୁତ କରିଥିଲେ ବିବାଦ ୨୦୧୯ ନଭେମ୍ବରରେ ସେ ତାଙ୍କ ସହ ସେଲଫି ଉଠାଇବାକୁ ଚାହୁଁଥିବା ଜଣେ ପ୍ରଶଂସକଙ୍କ ସହ ଅଶାଳୀନ ବ୍ୟବହାର କରୁଥିବା ଦେଖାଯାଇଥିଲା ।
ସ୍କାରଲେଟ ଜ୍ୱର  (ଇଂରାଜୀ ଭାଷାରେ ) ଏକ ପ୍ରକାର ଜୀବାଣୁ ଗ୍ରୁପ ଏ ସ୍ଟ୍ରେପ୍ଟୋକୋକାଲ ସଂକ୍ରମଣ ଫଳରେ ହୁଏ  । ଏହାର ଲକ୍ଷଣ ଓ ଚିହ୍ନ- ଗଳା ପ୍ରଦାହ, ଜ୍ୱର, ମୁଣ୍ଡବଥା, ଲସିକା ଗ୍ରନ୍ଥି ଫୁଲା ଓ ଏକ ପ୍ରକାର ନିର୍ଦ୍ଦିଷ୍ଟ ରାସ୍ ଦେଖାଯାଏ । ଏହି ରାସ୍ ଲାଲ ରଙ୍ଗର ଓ ବାଲି କାଗଜ ଭଳି ହାତକୁ ଲାଗେ, ଜିଭ ଲାଲ ଓ ଅନିୟମିତ  (ଖାଲଢିପ) ଦେଖାଯାଏ  । ପାଞ୍ଚରୁ ପନ୍ଦର ବର୍ଷ ବୟସ୍କ ପିଲାଙ୍କୁ ଏହି ରୋଗ ଆକ୍ରମଣ କରେ । ଗଳା ପ୍ରଦାହ ବା ସ୍ଟ୍ରେପ୍ଟୋକୋକାଲ ଚର୍ମ ସଂକ୍ରମଣ ହୋଇଥିବା ରୋଗୀଙ୍କ ମଧ୍ୟରୁ ଅଳ୍ପ କେତେକ ଲୋକଙ୍କୁ ସ୍କାରଲେଟ ଜ୍ୱର ହୁଏ । କାଶ ଓ ଛିଙ୍କଦ୍ୱାରା ଏହି ରୋଗ ବିସ୍ତର ଲାଭ କରେ । ଜୀବାଣୁ ଲାଗିଥିବା ବସ୍ତୁକୁ ଛୁଇଁଲେ ବା ରୋଗୀର ପାଟି ବା ନାକ‌କୁ ଛୁଇଁଲେ ଏହା ଡିଏଁ । କେତେକ ପ୍ରକାର ଜୀବାଣୁଦ୍ୱାରା ପ୍ରସ୍ତୁତ ଏରିଥ୍ରୋଜେନିକ ଟକ୍ସିନ ଯୋଗୁ ରାସ୍ ହୁଏ । ଜୀବାଣୁ କଲ୍‌ଚର୍‌ କରି ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗ ନିମନ୍ତେ କୌଣସି ଟିକା ନାହିଁ । ବାରମ୍ବାର ହାତଧୁଆ, ବ୍ୟକ୍ତିଗତ ଜିନିଷ ନ ବାଣ୍ଟିବା ଓ ରୋଗୀଙ୍କଠାରୁ ଦୂରରେ ରହିବାଦ୍ୱାରା ଏହି ରୋଗକୁ ପ୍ରତିରୋଧ କରାଯାଏ । ଆଣ୍ଟିବାୟୋଟିକଦ୍ୱାରା ଏହି ରୋଗର ଚିକିତ୍ସାସାଧ୍ୟ ଓ ଜଟିଳ ହୁଏ ନାହିଁ । ସ୍କାରଲେଟ୍ ଜ୍ୱର ଚିକିତ୍ସାର ଫଳ ସ୍ୱାଭାବିକ ଭାବରେ ଭଲ ।ଏହି ରୋଗର ଦୀର୍ଘକାଳୀନ ଜଟିଳତାମାନଙ୍କ ନାମ- ବୃକ୍‌କ ରୋଗ, ରିଉମାଟିକ ହୃତ୍‌ପିଣ୍ଡ ରୋଗ ଓ ଆର୍ଥ୍ରାଇଟିସ । ବିଂଶ ଶତାବ୍ଦୀର ପ୍ରାରମ୍ଭରେ ପିଲାଙ୍କ ମୃତ୍ୟୁର ଏହା ମୂଖ୍ୟ କାରଣ ଥିଲା ।
ଜେମ୍ସ୍ ଫ୍ରାନ୍ସିସ୍ କାମେରନ୍  (ଜନ୍ମ୍ ଅଗଷ୍ଟ ୧୬, ୧୯୫୪) ଜଣେ କାନାଡୀୟ ଚଳଚ୍ଚିତ୍ର ନିର୍ମାତା, ନିର୍ଦ୍ଦେଶକ, ସନ୍ଯୋଜକ, ଚିତ୍ରନାଟ୍ୟକାର, ଉଦ୍ଭାବକ, ଇଞ୍ଜିନିୟର୍, ଲୋକହିତକାରୀ ଓ ଗଭୀର-ସମୁଦ୍ର ଉନ୍ମୋଚକ. ସ୍ପେଶାଲ୍ ଇଫେକ୍ଟ୍ରେ କାମ କରିଲା ପରେ ସେ ବଡ଼ ସଫଳତା କାଳ୍ପନିକ ବିଜ୍ଞାନ ଏକ୍ସନ୍ ଚଳଚ୍ଚିତ୍ର  "ଦ୍ ଟର୍ମିନେଟର୍" (୧୯୮୪)ର ନିର୍ଦ୍ଦେଶନା ଓ କାହାଣୀ ଲେଖାରେ ପାଇଥିଲେ । ସେ ତାହା ପରେ ଜଣେ ସଫଳ ହଲିଉଡ୍ ନିର୍ଦ୍ଦେଶକ ହୋଇଗଲେ ଏବଂ ଏଲିଅନ୍ସ୍ ଚଳଚ୍ଚିତ୍ରର କାହାଣୀ ଲେଖିବା ଓ ନିର୍ଦ୍ଦେଶନା ନିମନ୍ତେ ତାଙ୍କୁ ନିଯୁକ୍ତ କରାଗଲା; ତିନି ବର୍ଷ ପରେ ସେ ନିର୍ମାଣ କରିଥିଲେ ଦ୍ ଆବିୟ୍ସ୍। ସେ ଆହୁରି ସଫଳତା ପାଇଲେ ଚଳଚ୍ଚିତ୍ର ଟର୍ମିନେଟର୍ ୨: ଜଜମେଣ୍ଟ୍ ଡେରେ ସ୍ପେଶାଲ୍ ଏଫ୍ଫେକ୍ଟ୍ରର ବ୍ୟବହାର କରି। ଟ୍ରୁ ଲାଇସ୍  (୧୯୯୪) ଚଳଚ୍ଚିତ୍ର ପରେ ସେ ବନେଇଥିଲେ ସେହି ସମୟର ସବୁଠାରୁ ବଡ଼ ସିନେମା ଟାଇଟେନିକ୍  (୧୯୯୭) ଯାହା ପାଇଁ ସେ ଏକାଡେମୀ ପୁରସ୍କାର ଶ୍ରେଷ୍ଠ ସିନେମା, ଶ୍ରେଷ୍ଠ ନିର୍ଦ୍ଦେଶକ ଓ ଶ୍ରେଷ୍ଠ ଫିଲ୍ମ୍ ଏଡିଟିଙ୍ଗ୍ କ୍ଷେତ୍ରରେ ଜିତି ଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୩ ସେପ୍ଟେମ୍ବର ବର୍ଷର ୨୬୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୭ତମ  । ବର୍ଷ ଶେଷ ହେବା ପାଇଁ ଆଉ ୯୯ ଦିନ ବାକି ଅଛି ।
ବଟୁ ଗୁମ୍ଫା , ମାଲୟେସିଆ ଦେଶର ସେଲଙ୍ଗରଠାରେ ଅବସ୍ଥିତ ଏକ ଚୂନ ପଥର ପାହାଡ ଓ ସେଠାରେ ଗୁମ୍ଫାରେ ମନ୍ଦିର ରହିଛି । ଏହି ପର୍ବତ ନିକଟରେ ପ୍ରବାହିତ ହାଉଥିବା ସାନଗାଇ ବଟୁ ନଦୀର ନାମ ଅନୁସାରେ ଏହି ଗୁମ୍ଫାର ନାମ ବଟୁ ଗୁମ୍ଫା କୁହାଯାଇଥାଏ । ଏହା ଏହିପର୍ବତ ଶ୍ରେଣୀର ଦଶମ ଚୂନ ପଥର ପାହାଡ ଓ ନିକଟରେ ଥିବା ଗ୍ରାମକୁ ମଧ୍ୟ ବଟୁ ଗୁମ୍ଫା କୁହାଯାଇଥାଏ । . ଏହା ଭାରତ ବାହାରେ ଥିବା ହିନ୍ଦୁ ଧର୍ମ ସ୍ଥଳୀ ମଧ୍ୟରୁ ସର୍ବାଧିକ ଜନପ୍ରିୟ । ମାଲେସିଆ ଦେଶରେ ମଧ୍ୟ ହିନ୍ଦୁ ପର୍ବ ଥାଇପୁସମ ଏଠାରେ ପାଳିତ ହୁଏ । ବଟୁ ଗୁମ୍ଫାକୁ ଭଗବାନ ମୁରୁଗାଙ୍କ ଦଶମ ଗୁମ୍ଫା ଭାବରେ କୁହାଯାଇଥାଏ । ଏଠି ମଧ୍ୟରୁ 6 ତୀ ଭାରତରେ ଓ 4 ତୀ ମାଲୟେସିଆରେ ରହିଛି । ମାଲୟେସିଆର ଅନନ୍ୟ ତିନୋଟି କଲ୍ଲୁମଲାଇ ମନ୍ଦିର , ଇୟଫଠାରେ , ତନିମାଳୟ ମନ୍ଦିର ପେନଙ୍ଗଠାରେ ଓ ସନ୍ନସୀମାଳୟ ମନ୍ଦିର ମାଲକ୍କାଠାରେ ଅବସ୍ଥିତ । ଏହା ନିକଟରେ ସେଲାୟଙ୍ଗ ନାମକ ଏକ ବୃହତ ଥୋକ ବଜାର ରହିଛି । . ଇତିହାସ ଏହି ଗୁମ୍ଫା 400 ମିଲିୟନ ବର୍ଷ ପ୍ରାଚୀନ ବୋଲି କୁହାଯାଏ । ଏଠାରେ ପ୍ରାଚୀନ ଆଦିମ ତେମୁଆନ ଜାତିର ଲୋକ ରହୁଥିଲେ । 1860 ମସିହାର ଆଦ୍ଯ ଭାଗରେ ଚାଇନୀଜମାନେ ଆସି ସେଠାରେ ଖନନ କରି ସାରା ବାହାର କରୁଥିଲେ ଓ ତାହାକୁ କୃଷି କାର୍ଯ୍ୟରେ ବ୍ୟବହାର କରୁଥିଲେ । ତେବେ ବ୍ରିଟିଶମାନେ ଆସିବା ପରେ ଆମେରିକୀୟ ପ୍ରକୃତିବିଦ ୱିଲିୟମ ହାରନାଡେ ପ୍ରଥମେ ସେ ବିଷୟ ଲିପିବଦ୍ଧ ଆକାରରେ ପ୍ରସାର କରିଥିଲେ । 1980 ମସିହାରେ ଭାରତୀୟ ବଣିକ ଥମ୍ବୁଶମୀ ପିଲାଇ ପ୍ରଥମେ ବଟୁ ଗୁମ୍ଫାରେ ଉପାସନାର ବ୍ୟବସ୍ଥା କରି ସେଠାରେ ଭଗବାନ ମୁରୂଗନଙ୍କ ମନ୍ଦିର ଗୁମ୍ଫା ଭିତରେ ସ୍ଥାପନ କରେଇ ଥିଲେ । 1892 ମସିହାରୁ ସେଠାରେ ଥାଇପୁସମ ଯାତ୍ରା ହେଇଆସୁଛି । 1920 ମସିହାରେ ସେଟାକୁ କାଷ୍ଠା ନିର୍ମିତ ସୋପାନ ନିର୍ମିତ ହେଇଥିଲା । ତାହା ପରେ 272 ତୀ କଂକ୍ରିଟ ନିର୍ମିତ ସୋପାନ ସେ ସ୍ଥାନରେ କରଯାଇଥିଲା । ଏଠାରେ 3 ତୀ ମୁଖ୍ୟ ଗୁମ୍ଫା ସହ କେତେତି କ୍ଷୁଦ୍ର ଗୁମ୍ଫା ମଧ୍ୟ ରହିଛି । ପାହାଡ ତଳ ଦେଶରେ ଆର୍ଟ ଗଲେରୀ ଓ ସଂଗ୍ରହାଳୟ ରହିଛି । ପ୍ରଶାସନ ଶ୍ରୀ ମହା ମାରିଆମ୍ମା ମନ୍ଦିର ଦେବସ୍ଥାନମ ପ୍ରତିଷ୍ଠାନ ଏହାର ପରିଚାଳନା କରେ ଓ ଏହାର ମୁଖ୍ୟ ଦପ୍ତର କୁଆଲାଲୁମ୍ପୁରଠାରେ ରହିଛି । ସେମାନେ ମାଲୟେସିଆ ସରକାରଙ୍କୁ ହିନ୍ଦୁ କଲେଣ୍ଡର ଓ ଅନନ୍ୟ ହିନ୍ଦୁ ସମ୍ପର୍କିତ ବିଷୟରେ ପରାମର୍ଶ ଦେଇ ଥାନ୍ତି । ପ୍ରକୃତି ଏହି ଗୁମ୍ଫା ଅଗୁଡିକରେ ବିଭିନ୍ନ ପ୍ରଜାତିର ବାନର ରହିଥାନ୍ତି । ଏହା ଛଡା ବହୁ ସଂଖ୍ୟାରେ ବାଦୁଡି ମଧ୍ୟ ଦେଖାଯାଇଥାନ୍ତି । ଅନ୍ୟ ଗୁମ୍ଫା ଗୁଡିକର ପ୍ରକୃତିକ ଅବସ୍ଥା ବଜାୟ ରଖିବାକୁ ଗୁମ୍ଫା ମଧ୍ୟକୁ ପ୍ରବେଶ ବରଣ କରାଯାଇଛି । ତେବେ ମାଲୟେସିଆ ପ୍ରକୃତି ସଂସ୍ଥାନଦ୍ୱାରା ଶିକ୍ଷା ପାଇଁ ଟୁର ଆୟୋଜନ କରାଯାଏ । ପର୍ବତାରୋହଣ ବଟୁ ଗୁମ୍ଫାକୁ ପହଚିବାକୁ 160 ତୀ ଭିନ୍ନ ମାର୍ଗ ରହିଛି । . ଉନ୍ନୟନ 1970 ମସିହାରୁ ଏହି ଅଞ୍ଚଳରେ ବାସଗୃହ ସମୂହ ନିର୍ମିତ ହେଇ ବସ୍ତିର ଉନ୍ନୟନ ଘଟିଛି । ବିଗତ ଦଶନ୍ଧିରେ ଏହି ଅଞ୍ଚଳର ପ୍ରଭୁତ ଉନ୍ନତି ଘଟିଛି । ନୂତନ 515 ମିଲଲିଆନ ଖରଚରେ କୋମୁତର ରେଳ ପରିବର୍ଦ୍ଧନ କାର୍ଯ୍ୟକାରୀ ହେଲା ପରେ ବଟୁ ଗୁମ୍ଫା ଯାଏ ଟ୍ରେନ ଚଳାଚଳ ସମ୍ଭବ ହେଇଛି । ଏଠାରେ ଏକ କେବୁଲ କାର ମଧ୍ୟ 10 ମିଲିୟନ ମଲୟା ମୁଦ୍ରାରେ ନିର୍ମିତ ହେଇ ପର୍ଯ୍ୟଟକଙ୍କ ପାଇଁ ରହିଛି । . ଯାତାୟତ ବଟୁ ଗୁମ୍ଫା ସ୍ଥଳରେ ଟ୍ରେନ ଯୋଗେ କୋମୁତର ଷ୍ଟେସନରୁ ଯାଇ ହୁଏ । ଥରେ ପହଞ୍ଚିବାକୁ ବସର ମଧ୍ୟ ସୁବିଧା ରହିଛି ।
ସିନ ସ୍ପ୍ଲିଣ୍ଟସ ଏକ ପ୍ରଦାହର ନାମ ଯାହା ଟିବିଆ ଅସ୍ଥିର ନିମ୍ନ ଅର୍ଦ୍ଧେକ ଭାଗରେ ଥିବା ତନ୍ତୁମାନଙ୍କରେ ହୁଏ ଓ ଯନ୍ତ୍ରଣା ହୁଏ । ସାଧାରଣତଃ ଏହି ଯନ୍ତ୍ରଣା ଗୋଡ଼ର ମଧ୍ୟଭାଗରୁ ବଳାଗଣ୍ଠି ପର୍ଯ୍ୟନ୍ତ ହୁଏ  ଯନ୍ତ୍ରଣା ସାମାନ୍ୟ କିମ୍ବା ତୀକ୍ଷ୍ଣ ହୋଇପାରେ ଓ ବ୍ୟାୟାମ କଲେ ଅନୁଭବ ହୁଏ । ଏହା ସାଧାରଣତ ବିଶ୍ରାମ ସମୟରେ ଉପଶମ ହୁଏ  ଜଟିଳତା ମଧ୍ୟରେ ସ୍ଟ୍ରେସ ବା ଚାପ‌ଯୁକ୍ତ ଭଙ୍ଗା ହୋଇପାରେ  ଅତ୍ୟଧିକ ଶାରୀରିକ ପରିଶ୍ରମ କଲେ ଏହି ରୋଗ ହୁଏ । ସାଧାରଣତଃ ପ୍ରଭାବିତ ହେଉଥିବା ଗୋଷ୍ଠୀ ମଧ୍ୟରେ ଦୌଡ଼ାଳି, ନୃତ୍ୟଶିଳ୍ପୀ ଏବଂ ସାମରିକ କର୍ମଚାରୀ ଅନ୍ତର୍ଭୁକ୍ତ  ଅନ୍ତର୍ନିହିତ କାର୍ଯ୍ୟବିଧି ସମ୍ପୂର୍ଣ୍ଣ ରୂପେ ସ୍ପଷ୍ଟ ନୁହେଁ। ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ଓ ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପାଇଁ ମେଡିକାଲ ଇମେଜିଙ୍ଗ କରାଯାଏ । ସିନ ସ୍ପ୍ଲିଣ୍ଟସଗୁଡିକ ସାଧାରଣତଃ ବିଶ୍ରାମଦ୍ୱାରା ଚିକିତ୍ସା କରାଯାଏ ଏବଂ ପରେ ଧୀରେ ଧୀରେ ସମୟକ୍ରମେ ବ୍ୟାୟାମ କରିବାକୁ ଉପଦେଶ ଦିଆଯାଏ  ଅନ୍ୟାନ୍ୟ ପଦକ୍ଷେପ ଯେପରିକି ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ  , ଥଣ୍ଡା ପ୍ୟାକ୍, ଫିଜିଓ ଥେରାପି ଏବଂ ଚାପ ଚିକିତ୍ସା ବ୍ୟବହାର କରାଯାଇପାରେ  ଜୋତାରେ ଇନସୋଲ ଦେଲେ କିଛି ଲୋକଙ୍କୁ ସାହାଯ୍ୟ କରିପାରେ  ଅସ୍ତ୍ରୋପଚାର କ୍ୱଚିତ୍ ଆବଶ୍ୟକ ହୁଏ, କିନ୍ତୁ ଅନ୍ୟ ପଦକ୍ଷେପଗୁଡିକ ପ୍ରଭାବଶାଳୀ ନେହେଲେ କରାଯାଇପାରେ  ବିପଦସଙ୍କୁଳ ଗୋଷ୍ଠୀରେ ସିନ ସ୍ପ୍ଲିଣ୍ଟସଗୁଡ଼ିକର ହାର ୪%ରୁ ୩୫% ମଧ୍ୟରେ ରହିଥାଏ  ମହିଳାମାନଙ୍କଠାରେ ଏହି ଅବସ୍ଥା ଅଧିକ ଦେଖାଯାଏ।
ଡିଫ୍‌ଥେରିଆ ଟିକା ଏକ ଟିକା ଯାହା ଡିଫଥେରିଆ ରୋଗ ଜନ୍ମାଉଥିବା କୋରାଇନୋବ୍ୟାକ୍ଟେରିଅମ ଡିଫଥେରି ଜୀବାଣୁ ବିରୁଦ୍ଧରେ ପ୍ରୟୋଗ କରାଯାଏ । ଏହି ଟିକା ଦେବାଦ୍ୱାରା ପୃଥିବୀରେ ସନ୧୯୮୦ରୁ ସନ ୨୦୦୦ ମଧ୍ୟରେ ଏହି ରୋଗ ସଂଖ୍ୟା ୯୦% କମିଛି । ତିନି ପ୍ରାରମ୍ଭିକ ଡୋଜ ଦେବାପରେ ଏହା ୯୫% କାର୍ଯ୍ୟକାରୀ ହୋଇଥାଏ । ଏହାର ପ୍ରଭାବ ୧୦ ବର୍ଷ ପର୍ଯ୍ୟନ୍ତ ରହେ ଓ ତାପରେ ଆଉ ଗୋଟିଏ ବୁଷ୍ଟର ଡୋଜ ଆବଶ୍ୟକ ହୁଏ । ଛଅ ସପ୍ତାହ ବୟସରେ ଏହି ଟିକା ଦେବା ଆରମ୍ଭ କରାଯାଏ ଓ ପ୍ରତି ୪ ସପ୍ତାହରେ ଗୋଟିଏ ଡୋଜ ଦିଆଯାଇ ମୋଟ ୩ ଡୋଜ ଦିଆଯାଏ । ଡିଫ୍‌ଥେରିଆ ଟିକା ଅତି ନିରାପଦ । କ୍ୱଚିତ କିଛି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ହୋଇପାରେ। ଗୋଟିଏ ଆବୁ ସେହି ସ୍ଥାନରେ ଦେଖାଯାଇପାରେ ଯାହା କିଛି ସପ୍ତାହ ପର୍ଯ୍ୟନ୍ତ ରହେ । ଦୁର୍ବଳ ଇମ୍ମ୍ୟୁନିଟି ଥିଲେ ବା ଗର୍ଭାବସ୍ଥାରେ ଏହା ନିରାପଦ ଥାଏ । ଡିଫ୍‌ଥେରିଆ ପ୍ରତିରୋଧ ନିମନ୍ତେ କେତେକ ମିଶ୍ରିତ ଟିକା ଦିଆଯାଉଛି । ଟେଟାନସ୍ ଟକ୍‌ସଏଡ୍ ସ‌ହିତ ମିଶିଲେ ଡିଟି ଟିକା, ଓ ପର୍ଟୁସିସ୍ ଟିକା ସାଥିରେ ମିଶିଲେ ଡିପିଟି ଟିକା ନାମ ଦିଆଯାଏ । ସନ ୧୯୭୪ରୁ ଏହାକୁ ଡବ୍ଲ୍ୟୁ.ଏଚ.ଓ ସ୍ୱିକୃତୀ ଦେଇଛି । ପୃଥିବୀର ପ୍ରାୟ ୮୪% ଲୋକ ଏହି ଟିକା ନେଇ ସାରିଛନ୍ତି । ଏହା ଇଞ୍ଜେକସନ ଆହାରରେ ମାଂସପେଶୀରେ ଦିଆଯାଏ । ଏହି ଟିକାକୁ ଥଣ୍ଡାରେ ରଖାଯାଏ କିନ୍ତୁ ବରଫ ଭଳି ନୁହେଁ । ଡିଫ୍‌ଥେରିଆ ଟିକା ସନ ୧୯୨୩ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଟକ୍‌ସଏଡ୍ ମିଶ୍ରିତ ଟିକାର ମୂଲ୍ୟ ସନ ୨୦୧୪ରେ ଡୋଜ ପିଛା ୦.୧୨ରୁ ୦.୯୯ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୨୫ ଡଲାର ।
ଗୁରୁଦ୍ୱାରା ବାଲ ଲୀଳା ମଇନି , ଭାରତୀୟ ରାଜ୍ୟ ବିହାରର ପାଟଣା ସହରରେ ଏହା ତଖତ ଶ୍ରୀ ହରମନ୍ଦିର ସାହିବ ଗୁରୁଦ୍ୱାରା ସନ୍ନିକଟ ଏକ ଗାଳି । ଏଠାରେ ରାଜା ଫତେହ ଚାନ୍ଦ ମଇନି ରହୁଥିଲେ । ତାଙ୍କର ଅପୁତ୍ରିକ ପତ୍ନୀ ତରୁଣା ଗୁରୁ ଗୋବିନ୍ଦ ସିଂହଙ୍କୁ ବହୁତ ଆଦର କରୁଥିଲେ । ଗୁରୁ ଗୋବିନ୍ଦ ମଧ୍ୟ ଅନେକ ସମୟରେ ରାଣୀଙ୍କ ନିକଟକୁ ଆସୁଥିଲେ ।ସେ ଗୁରୁ ଗୋବିନ୍ଦ ଓ ତାଙ୍କର ସହଚର ମାନଙ୍କୁ ଖାଦ୍ଯ ପରିବେଷଣ କରୁଥିଲେ । ଗୁରୁଦ୍ୱାରାର ମୁଖ୍ୟଦ୍ୱାରା 1668 ମସିହାର ହେଇଥିଲେ ମଧ୍ୟ ଅନନ୍ୟ ଅଂଶ , ଉପାସନା କକ୍ଷ୍ୟ ଓ ଭିତରସ୍ଥ ବୃହଗୁଡ଼ିକ ପରେ ନିର୍ମିତ ହେଇଥିଲା ।
ନଙ୍ଗପୋ ,{ :  }ଭାରତୀୟ ରାଜ୍ୟ ମେଘାଲୟର ଋ-ଭୋଇ ଜିଲ୍ଲାର ଏକ ପ୍ରଶାସନିକ କେନ୍ଦ୍ର । ଏହା ଜାତୀୟ ରାଜପଥ 40 ଉପରେ ରହିଛି । ରାଜଧାନୀ ଶିଲଂଠାରୁ ଏହାର ଦୂରତା 52 କିଲୋମିଟର ଏବଂ ଆସାମର ରାଜଧାନୀ ଗୁୱାହଟିଠାରୁ 48 କିଲୋମିଟର ଦୁରବର୍ତୀ । ଭୌଗୋଳିକ ସ୍ଥିତି ଏହାର ଭୌଗୋଳିକ ଅବସ୍ଥିତି 25.9  91.88    / 25.9; 91.88 ଠାରେ . ସମୁଦ୍ର ପତ୍ତନଠାରୁ ଏହାର ଉଚ୍ଛତା 1591 ଫୁଟ । ବ୍ରହ୍ମପୁତ୍ର ସମତାଳୀୟ ଅଞ୍ଚଳରେ ଥିବା ହେତୁ ଏଠାକାର ଜଳବାଯୁରେ ଆର୍ଦ୍ରତା ରହିଥାଏ । ଏଠାରେ ପାଇନେପଲ କଦଳୀ , ଲିଚୁ ଜାତୀୟ ଫଳ ବହୁ ପରିମାଣରେ ହେଇଥାଏ । ପାନ ପାତ୍ର ଚାଷ ଓ ଗୁଆ ବୃକ୍ଷୀ ମଧ୍ୟ ବହୁ ସଂଖ୍ୟାରେ ହେଇଥାଏ । ଜନସଂଖ୍ୟା 2001 ମସିହା ଜନଗଣନା ଅନୁସାରେ ନଙ୍ଗପୋର ଜନସଂଖ୍ୟା 13,165 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 51% ହେଇଥିବା ବେଳେ ମହିଳା 49% ଥିଲେ । ଏଥରେ ସାକ୍ଷ୍ୟରତା ହାର 61 % ଓ 6 ବର୍ଷରୁ କମ ସଂଖ୍ୟା 21 % ଥିଲା ।
ନୀନା ଦାବୁଲୁରୀ  (ଜନ୍ମ: ୨୦ ଅପ୍ରେଲ ୧୯୮୯) ଜଣେ ଆମେରିକୀୟ ସାଧାରଣ ବକ୍ତା ଏବଂ ଆଇନ‌ଜିବୀ ଯିଏକି ବର୍ତ୍ତମାନ ଆମରିକାର ଜି ଟିଭିରେ ପ୍ରସାରିତ କାର୍ଯ୍ୟକ୍ରମ ମେଡ୍ ଇନ୍ ଆମେରିକାର ଉପସ୍ଥାପିକା ଭାବରେ କାର୍ଯ୍ୟ କରୁଛନ୍ତି  । ୨୦୧୪ ମିସ୍ ଆମେରିକା ପ୍ରତିଯୋଗିତାରେ ସେ ଭାରତୀୟ ବଂଶୋଦ୍ଭବ ଭାବରେ ପ୍ରଥମ ଥର ପାଇଁ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ଏବଂ ସେ ଥିଲେ ଏସିଆ ବଂଶୋଦ୍ଭବ ଭାବରେ ୨ୟ । ସେ ଏହି ପ୍ରତିଯୋଗୀତରେ ବିଜୟୀ ହେବା ପରେ ସୋସିଆଲ ମିଡ଼ିଆରେ ଜାତିବାଦ ଟିପ୍ପଣୀର ଶୀକାର ହୋଇଥିଲେ । ସେ ମିସ୍ ଆମେରିକା ପ୍ରିତଯୋଗୀତା ଜିତିବା ପରେ ଭାରତ ଏବଂ ଭାରତ ଉପଖଣ୍ଡରେ ଦେହର ରଙ୍ଗ ଉପରେ ଆଲୋଚନା ମଧ୍ୟ ଜୋର୍ ଧରିଥିଲା । ମିସ୍ ଆମେରିକା ପ୍ରତିଯୋଗିତା ପରେ ସେ ସମଗ୍ର ଯୁକ୍ତରାଷ୍ଟ୍ର ଆମେରିକା ଏବଂ ଭାରତ ବୁଲି ବିବିଧତା, ଲିଙ୍ଗ ସମାନତା ଏବଂ ବିଜ୍ଞାନ, ପ୍ରଯୁକ୍ତିବିଦ୍ୟା ଓ ବୈଷୟିକ ଶିକ୍ଷା ଉପରେ ଆଇନ୍ ଏବ ନିୟମ ବିଷୟରେ ବକ୍ତୃତା ରଖିଥିଲେ । ପ୍ରାରମ୍ଭିକ ଜୀବନ ନୀନା ୨୦ ଅପ୍ରେଲ ୧୯୮୯ରେ ନିୟୁର୍କରେ ଜନ୍ମଗ୍ରହଣ କରିଥିଲେ । ତାଙ୍କର ପିତାମାତା ତେଲୁଗୁ ଭାଷାଭାଷୀ ହିନ୍ଦୁ ଲୋକ । ସେମାନେ ଆନ୍ଧ୍ର ପ୍ରଦେଶର ବିଜୟୱାଡ଼ାର ମୂଳ ବାସିନ୍ଦା । ତାଙ୍କର ମାଆ ଶୀତଲ ଦାବୁଲୁରୀ ଜଣେ ସୂଚନା ଓ ପ୍ରଯୁକ୍ତିବିଦ୍ୟା ବିଶେଷଜ୍ଞା ଏବଂ ତାଙ୍କର ବାପା କୋଟେଶ୍ୱର ଚୌଧୁରୀ ଦାବୁଲୁରୀ ଜଣେ ସ୍ତ୍ରୀ ଓ ପ୍ରସୁତୀ ବିଭାଗ ବିଶେଷଜ୍ଞ । ନୀନାଙ୍କର ବଡ଼ ଭଉଣୀ ଜଣେ ଔଷଧୀ ବିଭାଗ ଡାକ୍ତର । ନୀନା ଯେତେବେଲେ ମାତ୍ର ୬ ସପ୍ତାହର ହୋଇଥିଲେ ସେ ତାଙ୍କର ଆଇଙ୍କ ପାଖରେ ରହିଥିଲେ ଏବଂ ସେଠାରେ ସେ ଅଢ଼େଇ ବର୍ଷଯାଏଁ ରହିଥିଲେ । ଏହାପରେ ସେ ତାଙ୍କର ପିତାମାତାଙ୍କ ସ‌ହ ଆମେରିକା ଚାଲିଯାଇଥିଲେ ଏବଂ ପ୍ରତିବର୍ଷ ଗ୍ରୀଷ୍ମ ଅବକାଶରେ ସେ ଭାରତ ଆସିଲେ ଭାରତୀୟ ନୃତ୍ୟ ଶିକ୍ଷା କରୁଥିଲେ । ସେ ତେଲୁଗୁ ଭାଷା ପ୍ରାଞ୍ଜଳ ଭାବରେ କ‌ହିପାରନ୍ତି । ନୀନା ଚାରି ବର୍ଷର ହୋଇଥିଲା ବେଳେ ଓକ୍‌ଲାହୋମା ଚାଲିଯାଇଥିଲେ ଏବଂ ସେଠାରେ ସେ ତାଙ୍କର ୧୦ ବର୍ଷ ଯାଏଁ ରହିଥିଲେ । ଏହାପରେ ସେ ମିଚିଗାଁର ସେଣ୍ଟ ଜୋସେଫ୍‌ରେ ଯୋଗ ଦେଇଥିଲେ । ମିସ୍ ଆମେରିକା ନୀନା ପ୍ରଥମ ଭାରତୀୟ ବଂଶୋଦ୍ଭବ ଭାବରେ ଆମରିକାରେ ମିସ୍ ଆମେରିକା ମାନ୍ୟତା ପାଇଥିଲେ । ୨୦୧୪ ମସିହାରେ ସେ ମିସ୍ ଆମେରିକା ପ୍ରତିଯୋଗିତାରେ ବିଜୟୀ ହୋଇଥିଲେ । ସେ ତାଙ୍କର ମିସ୍ ଆମେରିକା ପ୍ରତିଯୋଗିତା ପାଇଁ ପୂର୍ବତନ ମିସ୍ ନିୟୁ ୟର୍କ ଯିଏକି ୧୯୮୪ରେ ପ୍ରଥମ ଆଫ୍ରିକୀୟ-ଆମେରିକା ନିବାସୀ ଭାବରେ ମିସ୍ ଆମେରିକା ପ୍ରତିଯୋଗିତା ଜିତିଥିଲେ । ନୀନା ଆମରିକାରେ ରହୁଥିବା ୨ୟ ଏସିଆ ନାଗରିକ ଭାବରେ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । ୨୦୦୧ରେ ପୂର୍ବରୁ ଜଣେ ଫିଲିପିନୋରୁ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । ମିସ୍ ଆମେରିକା ପ୍ରତିଯୋଗିତାରେ ସେ ଭାରତନାଟ୍ୟମ୍ ଏବଂ କୁଚିପୁଡ଼ି ନୃତ୍ୟ କରିଥିଲେ । ଏହାସୟ ସେ ହିନ୍ଦୀ ଚଳଚ୍ଚିତ୍ର ଓମ୍ ଶାନ୍ତ ଓମ୍‌ର ଶୀର୍ଷକ ଗୀତରେ ମଧ୍ୟ ନୃତ୍ୟ କରିଥିଲେ । ମିସ୍ ଆମେରିକା ପ୍ରତିଯୋଗିତାରେ ପ୍ରଥମଥର ପାଇଁ ହିନ୍ଦୀ କଥାଚିତ୍ର ଗୀତରେ ନୃତ୍ୟ କରାଯାଇଥିଲା । ନ‌କୁଲ୍ ଦେବ୍ ମହାଜନଙ୍କ ସ‌ହଯୋଗରେ ସେ ଏହି ନୃତ୍ୟ ଏବଂ ଭାରତୀୟ ଶାସ୍ତ୍ରୀୟ ନୃତ୍ୟର ପ୍ରସ୍ତୁତି କରିଥିଲେ । ଏହି ପ୍ରତିଯୋଗିତାରେ ବିଜୟୀ ହେବା ପରେ ସେ ଉଲ୍ଲେଖ କରିଥିଲେ କି ସେ ହିନ୍ଦୀ ଗୀତରେ ନୃତ୍ୟ କରି କେବେ ବିଜୟୀ ହୋଇପାରିନଥାନ୍ତେ ବୋଲି ଅନେକ ମତ ଦେଇଥିଲେ ।
ପୁଷ୍ପେନ୍ଦ୍ର ସିଂହ ଦେଓ  (ଜନ୍ମ: ୨୬ ଜାନୁଆରୀ ୧୯୬୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋକସରା ଓ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୁଷ୍ପେନ୍ଦ୍ର ସିଂହ ଦେଓ ୧୯୬୬ ମସିହାର ଜାନୁଆରୀ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ରଭାନୁ ସିଂହ ଦେଓ ଓ ମାଆଙ୍କ ନାମ ରୋଷନୀ ସିଂହ ଦେଓ ଏବଂ ପତ୍ନୀଙ୍କ ନାମ ପଦ୍ମା ସିଂହ ଦେଓ । ତାଙ୍କ ମାତାପିତା ଉଭୟ ଓଡ଼ିଶା ରାଜନୀତିରେ ସକ୍ରିୟ ଥିଲେ ଏବଂ ଓଡ଼ିଶା ବିଧାନ ସଭାକୁ ନିର୍ବଚିତ ହୋଇଥିଲେ । ରାଜନୈତିକ ଜୀବନ ପୁଷ୍ପେନ୍ଦ୍ର ସିଂହ ଦେଓ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୧୧ ମସିହାରୁ ୨୦୧୨ ମସିହା ପର୍ଯ୍ୟନ୍ତ ଏବଂ ୨୦୧୪ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ସେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନ ପ୍ରଚାର ବେଳେ କୌଦଳା ଗ୍ରାମରେ ତାଙ୍କୁ ଗ୍ରାମବାସୀମାନେ ଅଟକାଇ ୨୦୧୪ ମସିହାରେ କରିଥିବା ତାଙ୍କର ନିର୍ବାଚନୀ ପ୍ରତିଜ୍ଞା ଉପରେ ପ୍ରଶ୍ନ କରିଥିଲେ । ଏହି ନିର୍ବାଚନରେ ସେ ସମୁଦାୟ ୪,୦୬,୨୬୦ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ରହିଥିଲେ । ଭାରତୀୟ ଜନତା ପାର୍ଟିର ବସନ୍ତ କୁମାର ପଣ୍ଡାଙ୍କୁଠାରୁ ସେ ୨୬,୮୧୪ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୮,୯୬୩ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସୁଧୀର ରଞ୍ଜନ ପାଟଯୋଶୀଙ୍କ ଠାରୁ ୧୮,୯୨୭ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ମେଦଦ୍ୱିସ୍ତର ବା ଫୋସ୍ଫୋ-ମେଦଦ୍ୱିସ୍ତର, ଏକ ପତଳା ପୋଲୀୟ ଝିଲ୍ଲୀ ଯାହା ମେଦାଣୁମାନଙ୍କର ଦୁଇଟି ସ୍ତରଦ୍ୱାରା ନିର୍ମିତ। ଏହି ଝିଲ୍ଲୀ ଗୁଡ଼ିକ ସମସ୍ତ କୋଷର କୋଷଜୀବକକୁ ଆବୃତ୍ତ କରି ରଖିଥାନ୍ତି। କୋଷଝିଲ୍ଲୀଠାରୁ ଆରମ୍ଭ କରି ସମସ୍ତ କୋଷାଙ୍ଗମାନଙ୍କର ଝିଲ୍ଲୀ  (ଯଦି ଅଛି), ନ୍ଯଷ୍ଟିଝିଲ୍ଲୀ, ଏପରିକି ଭୂତାଣୁମାନଙ୍କର ମଧ୍ଯ କେତେକ ଅଂଶ ଏହି ଦ୍ୱିସ୍ତରରେ ଗଠିତ । ଏହି ଦ୍ୱିସ୍ତର ବିଭିନ୍ନ ଅଣୁମାନଙ୍କର ଗତିରେ ଏକ ବାଧକ ପରି କାମ କରେ ଏବଂ ଆୟନ ଆଦିଙ୍କୁ ସେହି ସ୍ଥାନରେ ରଖିଥାଏ ଯେଉଁଠାରେ ସେମାନେ ଆବଶ୍ୟକ। ପ୍ରସ୍ଥରେ କେତେକ ନାନୋମିଟର ଥିଲେ ମଧ୍ଯ ଉପରୋକ୍ତ କାମପାଇଁ ଏଗୁଡିକ ଯୋଗ୍ୟ ଅଟନ୍ତି କାରଣ ସେମାନେ ଜଳପ୍ରୀତିଅଣୁଗୁଡ଼ିକ ପାଇଁ ପାରଗମ୍ଯ ନୁହଁନ୍ତି । ଜୈବ-ଦ୍ୱିସ୍ତରଗୁଡ଼ିକ ସାଧାରଣତଃ ଉଭୟପ୍ରୀତିକ ଫୋସ୍ଫୋମେଦଗୁଡ଼ିକଦ୍ୱାରା ଗଠିତ । ଫୋସ୍ଫୋମେଦଗୁଡ଼ିକର ଏକ ଜଳପ୍ରୀତିକ ଫୋସ୍ଫେଟ ଶିର ଏବଂ ଏକ ଜଳଭୀତିକ ଲାଞ୍ଜ ଯାହା ଦୁଇଟି ମେଦାମ୍ଳ ଶୃଙ୍ଖଳଦ୍ୱାରା ଗଠିତ ।
ରେଣୁକା ଚୌଧୁରୀ  (ଜନ୍ମ ୧୩ ଅଗଷ୍ଟ ୧୯୫୪) ଜଣେ ଭାରତୀୟ ରାଜନେତା ତଥା ଭାରତୀୟ ଜାତୀୟ କଂଗ୍ରେସର ସଦସ୍ୟ ଅଟନ୍ତି  । ସେ ଆନ୍ଧ୍ରପ୍ରଦେଶରୁ ରାଜ୍ୟ ସଭାରେ ରାଜନୈତିକ ଦଳର ପ୍ରତିନିଧିତ୍ୱ କରୁଛନ୍ତି । ସେ ଭାରତ ସରକାରରେ ମହିଳା ଓ ଶିଶୁ ବିକାଶ ଏବଂ ପର୍ଯ୍ୟଟନ ମନ୍ତ୍ରଣାଳୟର କେନ୍ଦ୍ରୀୟ ରାଜ୍ୟ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି । ପ୍ରାରମ୍ଭିକ ଜୀବନ ସେ ୧୩ ଅଗଷ୍ଟ ୧୯୫୪ ମସିହାରେ ବିଶାଖାପାଟଣା,  (ଆନ୍ଧ୍ରପ୍ରଦେଶ)ରେ ଏୟାର କମୋଡୋର ସୂର୍ଯ୍ୟନାରାୟଣ ରାଓ ଏବଂ ବସୁନ୍ଧରାଙ୍କ ଘରେ ଜନ୍ମଗ୍ରହଣ କରିଥିଲେ  । ରେଣୁକା ତିନି ଝିଅଙ୍କ ମଧ୍ୟରୁ ଜ୍ୟେଷ୍ଠ କନ୍ୟା ଅଟନ୍ତି । ସେ ଡେରାଡୁନ ୱେଲହମ ବାଳିକା ବିଦ୍ୟାଳୟରେ ପାଠପଢ଼ା ସମାପ୍ତ କରି ବାଙ୍ଗାଲୋର ବିଶ୍ୱବିଦ୍ୟାଳୟରୁ ଇଣ୍ଡଷ୍ଟ୍ରିଆଲ ସାଇକୋଲୋଜିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ୧୯୭୩ ମସିହାରେ ସେ ଶ୍ରୀଧର ଚୌଧୁରୀଙ୍କୁ ବିବାହ କରିଥିଲେ । ବୃତ୍ତି ଚୌଧୁରୀ ୧୯୮୪ ମସିହାରେ ତେଲୁଗୁ ଦେଶମ ଦଳର ସଦସ୍ୟ ଭାବରେ ରାଜନୀତିରେ ପ୍ରବେଶ କରିଥିଲେ । ସେ ଲଗାତାର ଦୁଇ ଥର ରାଜ୍ୟ ସଭାର ସଦସ୍ୟ ଥିଲେ ଏବଂ ୧୯୮୬ରୁ ୧୯୯୮ ପର୍ଯ୍ୟନ୍ତ ତେଲୁଗୁ ଦେଶମ ସଂସଦୀୟ ଦଳର ମୁଖ୍ୟ ସଚେତକ ଥିଲେ । ସେ ୧୯୯୭ରୁ ୧୯୯୮ ପର୍ଯ୍ୟନ୍ତ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ୧୯୯୮ ମସିହାରେରେ କଂଗ୍ରେସ ଦଳରେ ଯୋଗଦେବା ପାଇଁ ତେଲୁଗୁ ଦେଶମ ପାର୍ଟି ଛାଡିଥିଲେ । ୧୯୯୯ ଏବଂ ୨୦୦୪ ରେ, ସେ ଯଥାକ୍ରମେ ଖମ୍ମମର ପ୍ରତିନିଧିତ୍ୱ କରି ୧୩ତମ ଏବଂ ୧୪ତମ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଅନ୍ୟ ପଦବୀରେ ଅର୍ଥ କମିଟିର ସଦସ୍ୟତା  (୧୯୯୯-୨୦୦୦) ଏବଂ ମହିଳା ସଶକ୍ତିକରଣ କମିଟି  ୨୦୦୦ ୨୦୦୧ ରେ ମଧ୍ୟ ଅନ୍ତର୍ଭୁକ୍ତ । ମଇ ୨୦୦୪ ମସିହାରେ, ସେ ୟୁପିଏ ଆଇ  (ସଂଯୁକ୍ତ ପ୍ରଗତିଶୀଳ ଗଠବନ୍ଧନ) ସରକାରର ପର୍ଯ୍ୟଟନ ମନ୍ତ୍ରୀ ହୋଇଥିଲେ  । ସେ ଜାନୁଆରୀ ୨୦୦୬ ମସିହାରୁ ମଇ ୨୦୦୯ ମସିହା ପର୍ଯ୍ୟନ୍ତ ୟୁପିଏ ଆଇ ସରକାରରେ ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟର କେନ୍ଦ୍ର ମନ୍ତ୍ରୀ ଥିଲେ । ମଇ ୨୦୦୯ ଲୋକ ସଭା ନିର୍ବାଚନରେ  ରେଣୁକା ଚୌଧୁରୀ ଖମ୍ମମରୁ ଟିଡିପିର ନାମ ନାଗେଶ୍ୱରା ରାଓଙ୍କୁ ୧,୨୪,୪୪୮ ଭୋଟରେ ହରାଇଥିଲେ । ଚୌଧୁରୀ କଂଗ୍ରେସର ମୁଖପାତ୍ର ହୋଇଥିଲେ ଏବଂ ୨୦୧୨ ମସିହାରେ ରାଜ୍ୟସଭାକୁ ନିର୍ବାଚିତ ହୋଇଥିଲେ ।
ବିଦୀର୍ଣ୍ଣ ଆକିଲେସ ଟେଣ୍ଡନ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ବଳାଗଣ୍ଠି ବା ଆଙ୍କଲ୍   ପଛପାଖରେ ଥିବେ ଆକିଲେସ ଟେଣ୍ଡନ   ଛିଣ୍ଡିଯାଏ  । ଏଥିରେ ଗୋଇଠିରେ ହଠାତ୍ ପ୍ରବଳ ଯନ୍ତ୍ରଣା ହୁଏ । ଟେଣ୍ଡନ ଛିଣ୍ଡିବା ସମୟରେ ଶବ୍ଦ ହୁଏ ଓ ଚାଲିବା କଷ୍ଟକର ହୁଏ । କାଫ ମାଂସପେଶୀ କର୍ମରତ ଥିବାବେଳେ ହଠାତ୍ ପାଦ ଡର୍ସିଫ୍ଲେକ୍ସ   ହେଲେ, ସିଧା ସଳଖ ଆଘାତପ୍ରାପ୍ତ ହେଲେ ବା ଦୀର୍ଘସ୍ଥାୟୀ ଟେଣ୍ଡୋନାଇଟିସ   ରୋଗ ଥିଲେ ଏହି ଟେଣ୍ଡନ ଛିଣ୍ଡିଯାଏ । ବିଭିନ୍ନ ଔଷଧ ଓ ରୋଗ ଯେପରିକି ଫ୍ଲୋରୋକୁଇନୋଲୋନ  , ବ୍ୟାୟାମର ଉଲ୍ଲେଖନୀୟ ପରିବର୍ତ୍ତନ, ରିଉମାଟଏଡ ଆର୍ଥ୍ରାଇଟିସ, ଗାଉଟ୍,  (କର୍ଟିକୋସ୍ଟିରଏଡ)   ଥିଲେ ଏହି ଛିଣ୍ଡିବା ସଙ୍କଟ ରହେ  । ଲକ୍ଷଣ ଅନୁସାରେ, ଶାରୀରିକ ପରୀକ୍ଷା   ଓ ମେଡିକାଲ ଇମେଜିଙ୍ଗ   କରି ରୋଗ ନିର୍ଣ୍ଣୟ କରାଯାଏ । କୌଣସି କାମ କରିବା ପୂର୍ବରୁ ଗଣ୍ଠିରେ ଅବୟବମାନ‌ଙ୍କୁ ଚଳପ୍ରଚଳ କଲେ ଏହାର ପ୍ରତିଷେଧ ହୋଇପାରେ । ଚିକିତ୍ସା ନିମନ୍ତେ ପାଦ ଓ ଗୋଡ଼ ଆଙ୍ଗୁଠିମାନ ଅଳ୍ପ ପରିମାଣରେ ତଳ ଆଡ଼କୁ ରଖି   ପ୍ଲାସ୍ଟର   କରାଯାଏ ବା ଅପରେଶନ କରାଯାଏ । ୪ ସପ୍ତାହ ମଧ୍ୟରେ ଓଜନ ନେବାକୁ ଚେଷ୍ଟା କରାଯାଏ । ପ୍ଲାସ୍ଟର କଲେ ମଧ୍ୟ ପ୍ରାୟ ୨୫% ଲୋକଙ୍କର ଆଉଥରେ ଛିଣ୍ଡିଯିବା ସମ୍ଭାବନ ରହେ । ଚାରି ସପ୍ତାହ ମଧ୍ୟରେ ଚିକିତ୍ସା ଆରମ୍ଭ ନହୋଇଥିଲେ ଫଳାଫଳ ଭଲ ହୁଏନାହିଁ । ପ୍ରତି ବର୍ଷ ପ୍ରତି ୧୦,୦୦୦ ଲୋକରେ ଜଣକର ଆକିଲେସ ଟେଣ୍ଡନ ଛିଣ୍ଡିଯାଏ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଅଧିକ ଛିଣ୍ଡୈ । ତିରିଶରୁ ପଚାଶ ଦଶକ ମଧ୍ୟରେ ସାଧାରଣତଃ ଏଭଳି ହୁଏ । ଗ୍ରୀସ ଦେଶର ହିରୋ ଆକିଲେସଙ୍କ ନାମାନୁସାରେ ସନ ୧୬୯୩ରେ ଏହାର ନାମକରଣ ହୋଇଛି ।
ସୁବର୍ଣ୍ଣା ମୁସ୍ତଫା  (ଜନ୍ମ: ୨ ଡିସେମ୍ବର ୧୯୫୯) ଜଣେ ବଙ୍ଗଳାଦେଶୀ ଅଭିନେତ୍ରୀ  । ସେ ଦୂରଦର୍ଶନ, କଥାଚିତ୍ର ଏବଂ ମଞ୍ଚରେ ଅଭିନୟ କରନ୍ତି । ୧୯୯୦ ମସିହାରେ ଦୂରଦର୍ଶନରେ ପ୍ରସାରିତ ନାଟକ କଥୌ କେଉ ନେଇ ଜରିଆରେ ଲୋକ ଲୋଚନକୁ ଆସିଥିଲେ । ଏହି ନାଟକ ସ‌ହିତ ୧୯୯୧ର ନାଟକ ଅୟମୟ ଏବଂ ୧୯୯୯ର ନାଟକ ଆଜ ରବିବାରରେ ତାଙ୍କର ଅଭିନୟକୁ ଲୋକମାନେ ଅଧିକ ପସନ୍ଦ କରିଥିଲେ ଏବଂ ତାଙ୍କୁ ଅନେକ ସଫଳତା ମିଳିଥିଲା । ପ୍ରାରମ୍ଭିକ ଜୀବନ ଏବଂ ଶିକ୍ଷା ସୁବର୍ଣ୍ଣା ମୁସ୍ତଫା ୨ ଡିସେମ୍ବର ୧୯୫୯ରେ ବଙ୍ଗଳାଦେଶରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଗୋଲାମ ମୁସ୍ତଫା ଜଣେ ଚଳଚ୍ଚିତ୍ର ଏବଂ ଦୂରଦର୍ଶନ ଅଭିନେତା ଏବଂ ମାଆ ହସ୍‌ନେ ଆରା ମୁସ୍ତଫା ଜଣେ ରେଡ଼ିଓ ପ୍ରଯୋଜିକା ଯିଏକି ଅଲ ଇଣ୍ଡିଆ ରେଡ଼ିଓ, ରେଡ଼ିଓ ପାକିସ୍ତାନ ଏବଂ ବାଂଲାଦେଶ ବେତାର ପାଇଁ କାର୍ଯ୍ୟ କରନ୍ତି । ତାଙ୍କର ଜଣେ ଭଉଣୀ ଅଛନ୍ତି, ଯାହାଙ୍କ ନାମ ହେଉଛି କାମେଲିଆ ମୁସ୍ତଫା । ସୁବର୍ଣ୍ଣା ବାଲ୍ୟକାଳରେ ଅଧିକାଂଶ ସମୟ ଢାକାର ଏଲିଫାଣ୍ଟ ରୋଡ୍‌ରେ ତାଙ୍କର ଆଇମାଙ୍କ ଘରେ କଟେଇଛନ୍ତି ଏବଂ ସେ ବିକାରୁନିସା ନୁନ୍ ସ୍କୁଲ‌ରେ ପଢ଼ୁଥିଲେ । ଅଭିନୟ ଜୀବନ ସୁବର୍ଣ୍ଣା ମୁସ୍ତଫା ଏକ ଦୂରଦର୍ଶନ ନାଟକ ଜରିଆରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ନାଟକ ଜାହିର ରିହାନଙ୍କଦ୍ୱାରା ରଚିତ ଏକ ଉପନ୍ୟାସ ଉପରେ ପର୍ଯ୍ୟବସିତ ଥିଲେ, ଯାହାର ଶୀର୍ଷକ ଥିଲା ବରଫ ଗଲା ନଦୀ । ଏହାପରେ ସେ ୨୦୦୭ ମସିହାରେ ଦୂରଦର୍ଶନରେ ପ୍ରସାରିତ ଏକ ଧାରାବାହିକ ଡଲିସ୍ ହାଉସ୍‌ରେ ମୁଖ୍ୟ ଚରିତ୍ରରେ ଅଭିନୟ କରିଥିଲେ । ଏହି ଧାରାବାହିକଟି ଏଟିଏନ୍ ବାଂଲା ଦୂରଦର୍ଶନ ଚେନାଲରେ ପ୍ରଥମେ ପ୍ରସାରିତ ହୋଇଥିଲା ଏବଂ ୨୦୦୯ ଯାଏଁ ପ୍ରସାରିତ ହୋଇଥିଲା । ବ୍ୟକ୍ତିଗତ ଜୀବନ ୮୦ ଦଶକର ଶେଷ ଆଡ଼କୁ ସୁବର୍ଣ୍ଣା ମୁସ୍ତଫା ହୁମାୟୁନ ଫାରିଦ୍‌ଙ୍କୁ ବିବାହ କରିଥିଲେ, ଯିଏକି ଜଣେ ବଙ୍ଗଳାଦେଶୀ ଅଭିନେତା । ୧୮ ମାର୍ଚ୍ଚ ୨୦୦୮ରେ ଉଭୟଙ୍କର ସମ୍ପର୍କ ସବୁଦିନ ପାଇଁ ତୁଟିଯାଇଥିଲା ଏବଂ ବିବାହ ବିଚ୍ଛେଦ ହୋଇଥିଲା । ପରବର୍ତ୍ତୀ ସମୟରେ ସେ ଜୁଲାଇ ୨୦୦୮ରେ ବାଦ୍ରୁଳ ଅନାମ ସୁଦ୍‌ଙ୍କୁ ବିବାହ କରିଥିଲେ, ଯିଏକି ଦୂରଦର୍ଶନ ଧାରାବାହିକ ଡଲିସ୍ ହାଉସ୍‌ରେ ତାଙ୍କ ସ‌ହ ସହ-ନିର୍ଦ୍ଦେଶନା ଦେଇଥିଲେ । ଦୂରଦର୍ଶନରେ ଅଭିନୟ କରିବା ପରେ ସୁବର୍ଣ୍ଣା ମୁସ୍ତଫା ମଞ୍ଚ ନାଟକରେ ଅଭିନୟ ଆରମ୍ଭ କରିଥିଲେ । ଅଲ୍ ମନ୍‌ସୁର୍‌ଙ୍କର ନାଟକ ଜଣ୍ଡିସ୍ ଓ ବିବିଧ ବଲୁନ୍ ଜରିଆରେ ମଞ୍ଚରେ ଅଭିନୟ ଆରମ୍ଭ କରିଥିଲେ । ୨୦୦୯ ମସିହାରେ ସେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ଏଟିଏନ୍ ବାଲାଂ ଦୂରଦର୍ଶନ ଚେନାଲ ପାଇଁ ସେ ଅକାଶ କୁସୁମ ନାମକ ଗୋଟିଏ ଅଧ୍ୟାୟ ବିଶିଷ୍ଟ ଏକ ଦୂରଦର୍ଶନ ନାଟକର ନିର୍ଦ୍ଦେଶନା ଦେଇଥିଲେ । ସୁବର୍ଣ୍ଣା ମୁସ୍ତଫା ଜଣେ କ୍ରିକେଟ ଖେଳର ପ୍ରସଂଶକ ମଧ୍ୟ । ସେ ୨୦୧୫ରୁ କ୍ରିକେଟ ଖେଳର ଭାଷ୍ୟକାର ଭାବରେ ସେ ରେଡ଼ିଓ ଭୂମି ପାଇଁ କାର୍ଯ୍ୟ କରିଆସୁଛନ୍ତି । ବାଂଲାଦେଶର ସେନ୍‌ସର୍ ବୋର୍ଡ଼ର ଜଣେ ସଭ୍ୟ ଭାବରେ ସେ ବାଂଲାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଚୟନ ପ୍ରକ୍ରିୟାରେ ଅଂଶଗ୍ରହଣ କରିଥିଲେ ।
ଟ୍ରାନ୍ସଭର୍ସ ମାୟେଲାଇଟିସ  (ଟିଏମ) ରୋଗରେ ମେରୁଦଣ୍ଡର ପ୍ରଦାହ ହୁଏ  ପ୍ରଭାବିତ ମେରୁଦଣ୍ଡର କର୍ଡ ସ୍ତର ଉପରେ ଲକ୍ଷଣ ନିର୍ଭର କରେ  ଏହାର ଲକ୍ଷଣ ମଧ୍ୟରେ ଅଙ୍ଗର ଦୁର୍ବଳତା କିମ୍ବା କାଲୁଆ ଅନୁଭବ, ଅନ୍ତନଳୀ କିମ୍ବା ମୂତ୍ରାଶୟ ସମସ୍ୟା, କଟି ଯନ୍ତ୍ରଣା ଏବଂ ପେଶୀ ସ୍ପାଜ୍ମ ହୋଇପାରେ  ଏହି ରୋଗ ଆରମ୍ଭ ହେବାକ୍କୁ କିଛି ଘଣ୍ଟାରୁ କିଛି ସପ୍ତାହ ପର୍ଯ୍ୟନ୍ତ ଲାଗିପାରେ  ଜଟିଳତା ମଧ୍ୟରେ ଶ୍ୱାସକ୍ରିୟା ସମସ୍ୟା ହୋଇପାରେ  ୬୦% କ୍ଷେତ୍ରରେ ଏହାର କାରଣ ଜଣା ପଡ଼ିନାହିଁ। ବିଭିନ୍ନ ସଂକ୍ରମଣ, ପ୍ରତିରକ୍ଷା ପ୍ରଣାଳୀ ଅସୁବିଧା କିମ୍ବା ଅନ୍ୟାନ୍ୟ ପ୍ରଦାହ ଜନିତ ରୋଗ ପରେ ଘଟୁଥାଏ  କେତେକ କ୍ଷେତ୍ରରେ ଆଣ୍ଟିବଡି ସହିତ ଏହି ରୋଗ ଜଡିତ ବୋଲି ବିଶ୍ୱାସ କରାଯାଏ  ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଏବଂ ଏମଆରଆଇ ଏବଂ ଲମ୍ବର ପଙ୍କଚରଦ୍ୱାରା ସମର୍ଥିତ ହୁଏ  ସମାନ ଭାବରେ ଉପସ୍ଥାପିତ ହେଉଥିବା ରୋଗମାନଙ୍କର ନାମ ମଲ୍ଟିପ୍ଲ ସ୍କ୍ଲେରୋସିସ୍, ଲୁପସ୍, ଏବଂ ଭିଟାମିନ୍ 12 ଅଭାବ  ଏହାର ଚିକିତ୍ସାରେ କର୍ଟିକୋଷ୍ଟିରଏଡ, ପ୍ଲାଜମାଫେରେସିସ, ଇଣ୍ଟ୍ରାଭେନସ୍ ଇମ୍ୟୁନୋଗ୍ଲୋବୁଲିନ୍   ଏବଂ ସାଇକ୍ଲୋଫୋସଫାମାଇଡ୍ ଦିଆଯାଇପାରେ  ଆଇବୁପ୍ରୋଫେନ୍ କିମ୍ବା ନାପ୍ରୋକ୍ସେନ୍ ଭଳି ଯନ୍ତ୍ରଣା ନିବାରକ ଔଷଧ ବ୍ୟବହାର କରାଯାଇପାରେ  ଶଯ୍ୟା ବିଶ୍ରାମ ପରେ ଶାରୀରିକ ଚିକିତ୍ସା ଉପଯୋଗୀ ହୋଇପାରେ  କେତେକ ରୋଗୀ ସଂପୂର୍ଣ୍ଣ ସୁସ୍ଥ ହୁଅନ୍ତି ଓ ଅନ୍ୟମାନେ ସ୍ଥାୟୀ ଅକ୍ଷମତା ସହିତ ରହିଯାଆନ୍ତି  ପୁନରୁଦ୍ଧାର ତିନି ବର୍ଷ ପର୍ଯ୍ୟନ୍ତ ନେଇପାରେ  ଟ୍ରାନ୍ସଭର୍ସ ମାୟେଲାଇଟିସ ଏକ ବିରଳ ରୋଗ, ବର୍ଷକୁ ପ୍ରାୟ ଏକ ନିୟୁତ ଲୋକଙ୍କ ମଧ୍ୟରୁ ୪ ଜଣ ପ୍ରଭାବିତ ହେବା ଦେଖାଯାଏ  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ୧୦ରୁ ୨୦ ଓ ୩୦ରୁ ୪୦ ବର୍ଷ ବୟସର ବ୍ୟକ୍ତିମାନେ ସାଧାରଣତଃ ପ୍ରଭାବିତ ହୁଅନ୍ତି  ଏହି ଅବସ୍ଥା ପ୍ରଥମେ ୧୮୮୨ ମସିହାରେ ଇଂରାଜୀ ସ୍ନାୟୁବିଜ୍ଞାନୀ ହେନେରୀ ବାସ୍ଟିଆନ ହେନେରୀ ବସ୍ତିଆନଙ୍କଦ୍ୱାରା ବର୍ଣ୍ଣନା କରିଥିଲେ ।
ୟୁରିଡାଇନ୍ ଟ୍ରାଇଆସେଟେଟ  (ଇଂରାଜୀ ଭାଷାରେ ) ଯାହା ପୂର୍ବରୁ ଭିଷ୍ଟୋନୁରିଡାଇନ ଭାବରେ ଜଣାଶୁଣା ଥିଲା, ହେଉଛି ଏକ ଔଷଧ ଯାହା ବଂଶଗତ ଓରୋଟିକ୍ ଏସିଡୁରିଆ ଓ ଫ୍ଲୋରୋୟୁରାସିଲ କିମ୍ବା କ୍ୟାପେସିଟାବାଇନ୍ କାରଣରୁ ବିଷାକ୍ତ ହେଲେ ବ୍ୟବହୃତ ହୁଏ  । ବିଷାକ୍ତତା ପାଇଁ ଏହାକୁ ୪ ଦିନ ମଧ୍ୟରେ ବ୍ୟବହାର କରାଯିବା ଉଚିତ ଏବଂ ଲକ୍ଷଣଗୁଡିକର ଉପସ୍ଥିତିକୁ ଖାତିର ନକରି ଅତି ମାତ୍ରାରେ ବ୍ୟବହାର କରାଯାଇପାରେ । ଏହା ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଅଇ କିମ୍ବା ତରଳ ଝାଡ଼ା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର କାରଣରୁ ସୁରକ୍ଷା ଅସ୍ପଷ୍ଟ ଅଟେ । ଏହା ୟୁରିଡାଇନର ଏକ ପ୍ରୋଡ୍ରଗ୍ ; ଯାହା ଯୋଗୁ ଏହା କାର୍ଯ୍ୟକ୍ଷମ ହୁଏ । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ୟୁରିଡାଇନ ଟ୍ରାଇଆସେଟେଟ ଅନୁମୋଦିତ ହୋଇଥିଲା । ୟୁରୋପରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ୧୦ ଗ୍ରାମ ମାତ୍ରା ନିମନ୍ତେ ପ୍ରାୟ ୪୨୦୦ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହା କେବଳ ସ୍ପେସିଆଲିଟି ଫାର୍ମାସି ମାଧ୍ୟମରେ ଉପଲବ୍ଧ । କାନାଡ଼ାରେ  'ସ୍ୱାସ୍ଥ୍ୟ କାନାଡା ସ୍ୱତନ୍ତ୍ର ପ୍ରବେଶ ପ୍ରୋଗ୍ରାମ' ର ଅନୁମୋଦନ ଆବଶ୍ୟକ ହୁଏ ।ଭିଷ୍ଟୋଗାର୍ଡ ଏବଂ ଜୁରିଡେନ ବିକ୍ରୟ ନାମରେ ଏହା ଉପଲବ୍ଧ ହୁଏ ।
କଳାମଣ୍ଡଳମ କଲ୍ୟାଣିକୁଟ୍ଟୀ ଆମ୍ମା (୧୯୧୫-୧୯୯୯) ଦକ୍ଷିଣ ଭାରତର କେରଳର ଜଣେ ଯୁଗାନ୍ତକାରୀ ମୋହିନୀୟାଟ୍ଟମ ନୃତ୍ୟଶିଳ୍ପୀ ଥିଲେ  । ସେ ରାଜ୍ୟର ମାଲାପୁରମ ଜିଲ୍ଲାର ଥିରୁନାଭାୟାର ମୂଳ ବାସିନ୍ଦା ଅଟନ୍ତି । ସେ ମୋହିନୀୟାଟ୍ଟମର ନିକଟ ବିଲୁପ୍ତ ରାଜ୍ୟରୁ ଏକ ମୁଖ୍ୟ ସ୍ରୋତ ଭାରତୀୟ ଶାସ୍ତ୍ରୀୟ ନୃତ୍ୟରେ ପୁନରୁତ୍ଥାନ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ ଏବଂ ଏହାକୁ ଆନୁଷ୍ଠାନିକ ଗଠନ ଏବଂ ଅଳଙ୍କାରରେ ପରିଣତ କରିଥିଲେ । କେରଳ କଳାମଣ୍ଡଳମର ପ୍ରାରମ୍ଭିକ ବ୍ୟାଚ ଛାତ୍ରମାନଙ୍କ ମଧ୍ୟରୁ କଲ୍ୟାଣିକୁଟ୍ଟୀ ଆମ୍ମା ସ୍ୱର୍ଗତ କଥକଲି ମାଷ୍ଟର ପଦ୍ମଶ୍ରୀ କଳାମଣ୍ଡଳମ କୃଷ୍ଣନ ନାୟାରଙ୍କୁ ବିବାହ କରିଥିଲେ । କଲ୍ୟାଣିକୁଟ୍ଟୀ ଆମ୍ମା ଲେଖିଥିବା ଦୁଇଟି ପୁସ୍ତକ ମଧ୍ୟରୁ  ମୋହିନିୟତମ୍ - ଇତିହାସ ଏବଂ ନୃତ୍ୟ ସଂରଚନା  ମୋହିନୀଟ୍ଟମ ଉପରେ ଏକ ବିସ୍ତୃତ ଏବଂ କେବଳ ପ୍ରାମାଣିକ ଡକ୍ୟୁମେଣ୍ଟେସନ ଭାବରେ ବିବେଚନା କରାଯାଏ । କଲ୍ୟାଣିକୁଟ୍ଟୀ ଆମ୍ମା ଉଭୟ କେରଳ ସଂଗୀତ ନାଟକ ଏକାଡେମୀ ପୁରସ୍କାର ଏବଂ କେନ୍ଦ୍ରୀୟ ସଂଗୀତ ନାଟକ ଏକାଡେମୀ ପୁରସ୍କାର ଗ୍ରହଣ କରିଥିଲେ । ସେ ୧୨ ମଇ ୧୯୯୯ରେ ତ୍ରିପୁଣିଥୁରା  (ଯେଉଁଠାରେ ଏହି ଦମ୍ପତି ସ୍ଥିର ହୋଇଥିଲେ) ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ  । ତାଙ୍କ ପୁଅ ଜଣେ ଚଳଚ୍ଚିତ୍ର ଏବଂ ଟେଲିଭିଜନ ଅଭିନେତା ହୋଇଥିବାବେଳେ ନାତୁଣୀ ସ୍ମିଥା ରାଜନ ଜଣେ ଜଣାଶୁଣା ମୋହିନୀୟାଟ୍ଟମ କଳାକାର ଥିଲେ । ସେ ପ୍ରସିଦ୍ଧ କବି ଭାଲାଥୋଲ ନାରାୟଣ ମେନନଙ୍କଠାରୁ କାବ୍ୟତ୍ରି ପୁରସ୍କାର ଗ୍ରହଣ କରିଥିଲେ । ଜୀବନ ପରିଚୟ ସେ କେରଳ ମଣ୍ଡଳର ପ୍ରାରମ୍ଭିକ ବ୍ୟାଚର ଛାତ୍ର ଥିଲେ । ମୋହିନୀୟାଟ୍ଟମ ଶାସ୍ତ୍ରୀୟ ନୃତ୍ୟ ପ୍ରାୟ ବିଲୁପ୍ତ ହେବାକୁ ଲାଗିଥିଲା । କଲ୍ୟାଣିକୁଟ୍ଟୀ ଆମ୍ମାଙ୍କୁ ମୋହିନୀୟାଟ୍ଟମ ନୃତ୍ୟର ମାତା ଭାବରେ ବିବେଚନା କରାଯାଏ କାରଣ ସେ କେରଳର ଏହି ନୃତ୍ୟ ରୂପକୁ ଶାସ୍ତ୍ରୀୟ ନୃତ୍ୟର ମୁଖ୍ୟ ସ୍ରୋତକୁ ଆଣିଥିଲେ । କଲ୍ୟାଣୀ ଆମ୍ମା ମଧ୍ୟ ମୋହିନୀୟାଟ୍ଟମ ନୃତ୍ୟ ଧର୍ମ ପଛରେ ପୌରାଣିକ ରହସ୍ୟ ବିଷୟରେ କହିଥିଲେ । ସେ ମୋହିନୀୟାଟ୍ଟମ ନୃତ୍ୟ ରୂପକୁ ସ୍ୱର୍ଗୀୟ ସୁନ୍ଦରୀ ଏବଂ ମହିଳାମାନଙ୍କଦ୍ୱାରା ପରିବେଷିତ ନୃତ୍ୟ ଭାବରେ ବ୍ୟାଖ୍ୟା କରିଥିଲେ । କଲ୍ୟାଣିକୁଟ୍ଟୀ ଆମ୍ମା ୨୦ ବର୍ଷ ବୟସରେ ମୋହିନୀୟାଟ୍ଟମ ନୃତ୍ୟ ଶିଖିବା ଆରମ୍ଭ କଲେ । ସେ ତାଙ୍କର ସମସ୍ତ ସଂଗୃହିତ ତଥ୍ୟକୁ ଦୁଇଟି ଭିନ୍ନ ପୁସ୍ତକରେ ପ୍ରକାଶ କରିଥିଲେ । ଏହି ପୁସ୍ତକଗୁଡ଼ିକ ଆଜି ମୋହିନୀୟାଟ୍ଟମ ନୃତ୍ୟ ଫର୍ମର ଗୁରୁତ୍ୱପୂର୍ଣ୍ଣ ପ୍ରାମାଣିକ ଦଲିଲ ଭାବରେ ବିବେଚନା କରାଯାଏ । ଗୁରୁତ୍ୱପୂର୍ଣ୍ଣ ସଫଳତା କଳାମଣ୍ଡଳମ କଲ୍ୟାଣିକୁଟ୍ଟୀ ଆମ୍ମାଙ୍କର ଆହୁରି ଅନେକ ଗୁରୁତ୍ୱପୂର୍ଣ୍ଣ ସଫଳତା ଅଛି । ୧୯୩୮ ମସିହାରେ ମହାକାବୀ ଶ୍ରୀ ଭାଲାଥୋଲ କବିତା କ୍ଷେତ୍ରରେ ତାଙ୍କର କବିତାର ଉତ୍କର୍ଷତାକୁ ଦୃଷ୍ଟିରେ ରଖି ତାଙ୍କୁ  "କବିତ୍ରୀ"  ଆଖ୍ୟା ଦେଇଥିଲେ । ୧୯୮୬ ମସିହାରେ, କେରଳ କଳାମଣ୍ଡଲମ ତାଙ୍କୁ ସମ୍ମାନିତ କରିଥିଲେ । ୧୯୯୭ ରେ, ସେ ଭାରତୀୟ ଶାସ୍ତ୍ରୀୟ ନୃତ୍ୟ ଜଗତରେ କାର୍ଯ୍ୟ କରିଥିବାରୁ ମଧ୍ୟପ୍ରଦେଶ ସରକାର ତାଙ୍କୁ କାଳିଦାସ ପୁରସ୍କାର ପ୍ରଦାନ କରିଥିଲେ । ତାଙ୍କ ମୃତ୍ୟୁ ସହିତ, ତାଙ୍କ ଜୀବନର ଏହି ମୂଲ୍ୟବାନ ଯାତ୍ରା ୧୯୯୯ରେ ଶେଷ ହେଲା । ତାଙ୍କର ଉତ୍ତରାଧିକାରୀ ମୋହିନୀୟାଟ୍ଟମ ନୃତ୍ୟ ଆଜି ମଧ୍ୟ ତାଙ୍କ ଛାତ୍ରମାନଙ୍କଦ୍ୱାରା ଆଗକୁ ବଢିଛି ।
କୃଷ୍ଣଚନ୍ଦ୍ର ନାଏକ  (୧୬ ଅପ୍ରେଲ ୧୯୧୨ - ୧୯ ମଇ ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଶ୍ରା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣଚନ୍ଦ୍ର ନାଏକ ୧୯୧୨ ମସିହାର ଅପ୍ରେଲ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୋଳେଶ୍ୱର ନାଏକ ଓ ପତ୍ନୀଙ୍କ ନାମ ଅନ୍ନପୂର୍ଣ୍ଣା ନାଏକ । ରାଜନୈତିକ ଜୀବନ କୃଷ୍ଣଚନ୍ଦ୍ର ନାଏକ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କୃଷ୍ଣଚନ୍ଦ୍ର ନାଏକ ୧୯୮୪ ମସିହାର ମଇ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ମାଲେଗାଓ ବଜାର... ଭାରତୀୟ ରାଜ୍ୟ ମହାରାଷ୍ଟ୍ରର ଆକୋଲା ଜିଲ୍ଲାର ତେଲହରା ତହସିଲ ଅନ୍ତର୍ଭୁକ୍ତ ଏକ ଗ୍ରାମ । ଭୌଗୋଳିକ ସ୍ଥିତି ଏହି ଗ୍ରାମ ମହାରାଷ୍ଟ୍ର ରାଜ୍ୟ ରାଜପଥ 195ର ଜଳଗା ସଂରମପୁର ମଧ୍ୟରେ ରହିଛି । ଏହି ଗ୍ରାମର ପଶ୍ଚିମ ଦିଗରେ ରାଜପଥ 24 ମଧ୍ୟ ରହିଛି । ଜନସଂଖ୍ୟା 2001ଜନଗଣନାରେ ,> ମଲେଗାଓର ଜନସଂଖ୍ୟା 1410 ଥିଲା । ଅବସ୍ଥିତି ଗ୍ରାମ ଟିପଞ୍ଚଗଭାନ ...ପୋଷ୍ଟ ଅଫିସ ଅଞ୍ଚଳରେ ରହିଛି ଗ୍ରାମର ନିକଟବରତି ସହର ସବୁ ସୋନାଲା , ଆକୋଟ , ସଂଗ୍ରାମ ପୁର , ଜାମୋଦ , ତେଲହରା ଓ ଶେଗାଓ ।
ବଣାଇ  (କ୍ରମିକ ସଂଖ୍ୟା: ୧୪) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବଣାଇଗଡ଼ ବ୍ଳକ, ଗୁରୁଣ୍ଡିଆ ବ୍ଳକ, ଲହୁଣୀପଡ଼ା ବ୍ଳକ ଓ କୋଇଡ଼ା ବ୍ଳକ ।ଗତ ୨୦୨୪ ନିର୍ବାଚନରେ ସିପିଏମ ପ୍ରାର୍ଥୀ ଲକ୍ଷ୍ମଣ ମୁଣ୍ଡା ବିଜୁ ଜନତା ଦଳ ପ୍ରାର୍ଥୀ ଭୀମସେନ ଚୌଧୁରୀଙ୍କଠାରୁ ୨୩,୪୩୯ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ସିପିଏମ୍ ପ୍ରାର୍ଥୀ ଲକ୍ଷ୍ମଣ ମୁଣ୍ଡା ବିଜୁ ଜନତା ଦଳ ପ୍ରାର୍ଥୀ ଦୟାନିଧି କିଷାନଙ୍କଠାରୁ ୧୮୧୮ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଭୀମସେନ ଚୌଧୁରୀ, ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ) ପ୍ରାର୍ଥୀ ଲକ୍ଷ୍ମଣ ମୁଣ୍ଡାଙ୍କଠାରୁ ୩,୩୫୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପାଇକ ଆଖଡ଼ା ବା ପାଇକ ଆଖରା ଏକ ଓଡ଼ିଆ ଶବ୍ଦ ଯାହାର ଅର୍ଥ ପ୍ରାୟ ଯୋଦ୍ଧା ପାଠଶାଳା ବା ଯୋଦ୍ଧା ବ୍ୟାୟାମଶାଳା । ଆଗ କାଳରେ ପୂର୍ବ ଭାରତର ଓଡ଼ିଶାରେ ଏହା ଏକ ଯୋଦ୍ଧା ଶିକ୍ଷା କେନ୍ଦ୍ର ରୂପେ ବ୍ୟବ‌ହୃତ ହେଉଥିଲା । ଅଧୁନା ଏହି ଆଖଡ଼ାରେ ପାଇକ ନାଚ ସ‌ହିତ ପାରମ୍ପରିକ ଶାରୀରିକ ବ୍ୟାୟାମ ଶିକ୍ଷା ଦିଆଯାଏ ଓ ଏଥିରେ ବାଦ୍ୟର ତାଳରେ ଅଙ୍ଗଭଙ୍ଗୀ ସ‌ହିତ ବିଭିନ୍ନ ଅସ୍ତ୍ର ଚାଳନା କରାଯାଏ । ବିଭିନ୍ନ କଳାବାଜି ସ‌ହିତ ବିଭିନ୍ନ ପ୍ରକାର ଖଣ୍ଡା ଚାଳନା, ବାଡ଼ି ଚାଳନା ଓ ଅନ୍ୟାନ୍ୟ ଅସ୍ତ୍ର ଚାଳନା ଶିକ୍ଷା ଦିଆଯାଏ । ସଂସ୍କୃତ ଭାଷାର ପଦାତିକ ଶବ୍ଦରୁ ପାଇକ ଶବ୍ଦ ଆସିଛି ଓ ଏହିଭଳି ଶିକ୍ଷା କେନ୍ଦ୍ରକୁ ଆଖଡ଼ା କୁହାଯାଏ । ସଂସ୍କୃତର  'ର'  ଶବ୍ଦ ବଦଳରେ  'ଡ଼'  ଶବ୍ଦ ବ୍ୟବ‌ହାର ହୋଇ ଆଖଡ଼ା ହୋଇଛି । ଇତିହାସ ପାଇକ ଆଖଡ଼ା ମୂଳରୁ ପାଇକ ଶ୍ରେଣୀର ଯୋଦ୍ଧାମାନଙ୍କର ପ୍ରଶିକ୍ଷଣ ବିଦ୍ୟାଳ‌ୟ ରୂପେ ବ୍ୟବ‌ହୃତ ହେଉଥିଲା । ପାଇକମାନେ ଭୂସୈନିକ ରୂପେ କାର୍ଯ୍ୟ କରୁଥିଲେ ଓ ସେବା ବିନିମୟରେ ସେମାନଙ୍କୁ କର ଦେବାକୁ ପଡ଼ୁନଥିଲା । ସୈନ୍ୟମାନଙ୍କ ଭଳି ସେମାନେ ବେତନ ଭୋଗୀ ନ ଥିଲେ କିନ୍ତୁ ସେମାନେ ରାଜାଙ୍କଠାରୁ ବ‌ହୁତ ଜମି ଅନୁଦାନ ପାଉଥିଲେ । କୃଷି ସେମାନଙ୍କର ଆୟର ମୂଖ୍ୟ ଉତ୍ସ ଥିଲା । ସେମାନଙ୍କର ଜୀବିକା ଓ ଅସ୍ତ୍ର ଅନୁସାରେ ସେମାନଙ୍କୁ ତିନି ଶ୍ରେଣୀରେ ବିଭକ୍ତ କରାଯାଇଥିଲା । ଖଣ୍ଡା ଓ ଢାଲ ଧରୁଥିବା ଲୋକଙ୍କୁ ପାହାଡ଼ି, ଦୂର ଅଭିଯାନ‌କୁ ନେତୃତ୍ୱ ନେଉଥିବା ଲୋକଙ୍କୁ ବାଣୁଆ ଓ ଧନୁର୍ଦ୍ଧାରୀଙ୍କୁ ଢେଙ୍କିଆ ନାମ ଦିଆଯାଇଥିଲା, ସେମାନେ ଓଡ଼ିଶା ସୈନିକ ରୂପେ ସମସ୍ତ କାର୍ଯ୍ୟ କରୁଥିଲେ । ଏହି ପାଇକମାନଙ୍କୁ ନେତୃତ୍ୱ ଦେଉଥିବା ନିର୍ଦ୍ଦିଷ୍ଟ କ୍ଷତ୍ରୀୟ ଜାତିର ଲୋକ ଯାହାଙ୍କୁ ଖଣ୍ଡାୟତ କୁହାଯାଉଥିଲା । ଖଣ୍ଡାକୁ ଯେ ଆୟତ କରିପାରେ ଯେ ତାଙ୍କ ନାମ ଖଣ୍ଡାୟତ । ପାଇକମାନଙ୍କର ଅନେକ ଗ୍ରାମକୁ ଯେଉଁମାନେ ନିୟନ୍ତ୍ରଣ କରନ୍ତି ସେମାନଙ୍କୁ ଦଳବେହେରା କ‌ହନ୍ତି । ପ୍ରଦର୍ଶନ ପାଇକ ମାନଙ୍କର ପରବର୍ତ୍ତୀ ଦାୟାଦମାନେ ପ୍ରତିଦିନ କାର୍ଯ୍ୟ ସମାପ୍ତ କଲାପରେ ପାଖ ଆଖଡ଼ାକୁ ଯାଇ ଅଭ୍ୟାସ କରନ୍ତି  ପ୍ରତିବର୍ଷ ଦଶହରା ଓ ଅନ୍ୟ ପର୍ବପର୍ବାଣି ମାନଙ୍କରେ ଏମାନେ ନିଜର ରଣକୌଶଳ ପ୍ରଦର୍ଶନ କରନ୍ତି  ପ୍ରଥମେ ପଡ଼ିଆ ଉପରେ ନରମ ମାଟିରେ ତେଲ ଓ ମହୁ ମିଶାଇ ବିଛାଯାଏ  ପ୍ରଦର୍ଶନକାରୀମାନେ କାଠରେ ତିଆରି ଖଣ୍ଡା ଓ ଢାଲ ଧରି ଦୁଇ ଧାଡ଼ିରେ ପରସ୍ପରକୁ ସାମନା କରି ଛିଡ଼ା ହୁଅନ୍ତି  ସଂଗୀତ ସାହିତ ତାଳ ଦେଇ ସେମାନେ ପରସ୍ପର ଆଡକୁ ଅଗ୍ରସର ହୁଅନ୍ତି ଏବଂ ଯୁଦ୍ଧ କୌଶଳ ପ୍ରଦର୍ଶନ କରନ୍ତି
ପେରିଟୋନାଇଟିସ   ନାମ ଦିଆଯାଏ ଯେତେବେଳେ ପେରିଟୋନିଅମ   ବା ଉଦରର   ଭିତର କାନ୍ଥ ତ‌ଥା ଉଦରରେ ଥିବା ଅଙ୍ଗମାନଙ୍କର   ଘୋଡ଼ଣୀରେ ପ୍ରଦାହ ହୁଏ । ଏହି ରୋଗରେ ଅତ୍ୟଧିକ ଯନ୍ତ୍ରଣା, ପେଟ ଫୁଲା, ଜ୍ୱର ଓ ଓଜନ ହ୍ରାସ ଆଦି ଲକ୍ଷଣ ଦେଖାଯାଏ । ଉଦରର ଏକ ଅଂଶ ବା ସମୁଦାୟ ଉଦର ଦରଜ ହୋଇପାରେ । ରୋଗ ଜଟିଳ ହେଲେ ଶକ୍  , ଆକ୍ୟୁଟ ରେସ୍ପିରେଟରି ଡିସ୍ଟ୍ରେସ ସିଣ୍ଡ୍ରୋମ   ଆଦି ଲକ୍ଷଣ ଦେଖାଯାଇପାରେ । ଜଠରାନ୍ତ୍ର ଛିଦ୍ର, ଅଗ୍ନାଶୟ ପ୍ରଦାହ, ପେଲଭିସ ପ୍ରଦାହ ରୋଗ, ସିରୋସିସ୍, ଆପେଣ୍ଡିସାଇଟିସ, ପାକସ୍ଥଳୀ ଘାଆ   ଇତ୍ୟାଦି ରୋଗର ଉପ‌ଯୁକ୍ତ ଚିକିତ୍ସା ନହେଲେ ଏହି ପେରିଟୋନାଇଟିସ ରୋଗ ହୁଏ । ଆସାଇଟିସ ଥିଲେ ଓ ପେରିଟୋନିଆଲ ଡିଆଲିସିସ କରାଯାଉଥିଲେ ଏହି ରୋଗ ସଙ୍କଟ ରହେ । ଶାରୀରିକ ପରୀକ୍ଷା  , ରକ୍ତ ପରୀକ୍ଷା  , ମେଡିକାଲ ଇମେଜିଙ୍ଗ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଆଣ୍ଟିବାୟୋଟିକ  , ଶିରାଭ୍ୟନ୍ତର ତରଳ ପଦାର୍ଥ  , ଯନ୍ତ୍ରଣା ନିମନ୍ତେ ଔଷଧ  , ଅପରେଶନ ସାହାଯ୍ୟରେ ଚିକିତ୍ସା କରାଯାଏ । ନାସପାକସ୍ଥଳୀ ନଳୀ   ଓ ରକ୍ତ ଟ୍ରାନ୍ସଫ୍ୟୁଜନ   ମଧ୍ୟ ଆବଶ୍ୟକ ହୋଇପାରେ । ଚିକିତ୍ସା ନପାଇଲେ ଅଳ୍ପ କିଛି ଦିନ ମଧ୍ୟରେ ମୃତ୍ୟୁ ହୋଇଯାଏ । ପ୍ରାୟ ୭.୫% ଲୋକ ଆପେଣ୍ଡିସାଇଟିସ ରୋଗର ଶିକାର ହୁଅନ୍ତି । ସିରୋସିସ୍ ରୋଗୀଙ୍କ ମଧ୍ୟରୁ ପ୍ରାୟ ୨୦% ଲୋକଙ୍କର ପେରିଟୋନାଇଟିସ ହୁଏ ।
ବିଶ୍ୱନାଥ ନାନା ପାଟେକର  ( ଜନ୍ମ ୧ ଜାନୁୟାରୀ ୧୯୫୧ ) ଜଣେ ଭାରତୀୟ ଅଭିନେତା , ଲେଖକ ଓ ଫିଲ୍ମ ନିର୍ମାତା  । ବ୍ୟକ୍ତିଗତ ଜୀବନ ବିଶ୍ୱନାଥ ନାନା ପାଟେକରଙ୍କ ଜନ୍ମ ୧, ଜାନୁୟାରୀ ୧୯୫୧ରେ ମହାରାଷ୍ଟ୍ର ମୁରାଦ ଜିଲ୍ଲାରେ ହେଇଥିଲା । ତାଙ୍କ ପିତା ଦିନକର ପାଟେକର ଜଣେ କାର୍ପାସ ବ୍ୟବସାୟୀ ଥିଲେ । ମୁମ୍ବାଇର ଜେ ଜେ   ଇନ୍ସଟିଟିଉଟରେ ବ୍ୟବହାରିକ କଳା  ରେ ପଢ଼ି ଥିବା ନାନା, ନୀଳକାନ୍ତି ପଟେକରଙ୍କୁ ବିବାହ କରିଥିଲେ । ତାଙ୍କର ଜଣେ ପୁତ୍ର ସନ୍ତାନ ମଧ୍ୟ ଅଛି । ତେବେ ପରେ ତାଙ୍କର ବିବାହ ବିଚ୍ଛେଦ ହେଇଥିଲା । ଫିଲ୍ମ ଅଭିନୟ ଜୀବନ ନାନା ପାଟେକର ବିଭିନ୍ନ ପ୍ରକାର ଚରିତ୍ରରେ ଅଭିନୟ କରନ୍ତି । ଏପରିକି ଖଳନାୟକର ଭୂମିକା ଭି ସେ ଅଭିନୟ କରିଛନ୍ତି । ହିନ୍ଦୀ ଛଡା ସେ ଅନେକ ମରାଠି ଫିଲ୍ମରେ ଭି ଅଭିନୟ କରିଛନ୍ତି ।ତାଙ୍କର ଫିଲ୍ମ  'ଗମନ'  ,  'ପ୍ରତିଘାତ' ,  'ମୋହରେ' ,  'ସାଲାମ ବମ୍ବେ'  ଖୁବ ଲୋକପ୍ରିୟ । ଖଳନାୟକ ଭୂମିକାରେ ସେ  'ପରିନ୍ଦା' ରେ ଅଭିନୟ କରି  'ଜାତୀୟ ଫିଲ୍ମ ପୁରସ୍କାର'  ଲାଭ କରିଥିଲେ । ସେ ଖେଳ କୁଦରେ ମଧ୍ୟ ପାରଦର୍ଶିତା ଲାଭ କରିଥିଲେ । ରାଇଫଲ ଶୁଟିଙ୍ଗରେ ତାଙ୍କର ରୁଚି ରହିଛି । ଏଥିରେ ସେ ରାଜ୍ୟ ସ୍ତରୀୟ ପ୍ରତିଯୋଗୀତାରେ ମଧ୍ୟ ଯୋଗଦାନ କରିଛନ୍ତି । ଗାୟକ ହିସାବରେ ନାନା ନାନା ପାଟେକାର ଫିଲ୍ମ  'ଜସବନ୍ତ'  ,  'ବାଜୁଦ' ଓ  'ଆଞ୍ଚ' ରେ ଗୀତ ମଧ୍ୟ ଗାଇଥିଲେ । ଫିଲ୍ମ ନିର୍ଦ୍ଦେଶନା ନାନା ପାଟେକର  'ପ୍ରହାର'  ନାମକ ଫିଲ୍ମରେ ନିର୍ଦ୍ଦେଶନା ଦେଇଥିଲେ ।'ପ୍ରହାର '  ଏକ ସାଧାରଣ ଧାରା ଚଳଚ୍ଚିତ୍ର ନ ହେଇ ଏକ ନୂଆ ଧାରାର ଚିତ୍ର ଭାବରେ ବହୁଳ ଆଦୃତ ହେଇଥିଲା । ପୁରସ୍କାର ଓ ସମ୍ମାନ ନାନା ତାଙ୍କ ଅଭିନୟ ପାଇଁ ପଦ୍ମଶ୍ରୀ ଉପାଧି ପାଇଥିଲେ ୨୦୧୩ ରେ ଫିଲ୍ମ ଫେୟାର ପୁରସ୍କାର ସେ ଶ୍ରେଷ୍ଠ ଅଭିନେତା , ଖଲାଭିନେତା , ସହ ଅଭିନେତା ସବୁ ବିଭାଗ ପାଇଁ ହାସଲ କରିଛନ୍ତି । ଫିଲ୍ମୋଗ୍ରାଫୀ ନିର୍ଦ୍ଦେଶକ ଭାବେ ଅଭିନେତା ଭାବେ ଦାତବ୍ୟତା ଓ ସମାଜସେବା ସରଲ ଓ ନିରାଡମ୍ବର ଜୀବନ ଜାପନ କରୁଥିବା ନାନା ପାଟେକର ବହୁତ ସମାଜସେବା କାର୍ଯ୍ୟ ମଧ୍ୟ କରିଥାନ୍ତି ।ଦେଶର ଲୌଣସି ଅଞ୍ଚଳରେ ପ୍ରକୃତିକ ଦୁର୍ବିପାକ ହେଲେ ନାନା ନିଜ ସାଧ୍ୟ ମତେ ସହାୟତା କରିଥାନ୍ତି । ସେ ବିହାର ବନ୍ୟା ପରେ ପୁନର୍ନିର୍ମାଣ ପାଇଁ ଅର୍ଥ ଦାନ କରିଥିଲେ । ସେ ତାଙ୍କର ରାଜ କପୁର ପୁରସ୍କାର ପାଇଁ ପାଇଥିବା ୧୦ ଲକ୍ଷ୍ ତାଙ୍କ ମଧ୍ୟ ମହାରାଷ୍ଟ୍ର ବନ୍ୟା ବିପିଡୀତଙ୍କ ପାଇଁ ଦାନ କରିଥିଲେ. ।
ଛତ୍ରପତି ଶିବାଜୀ ରାଜ ଭୋଁସଲେ ପଶ୍ଚିମ ଭାରତର ମରାଠା ରାଜ୍ୟର ସ୍ଥାପକ ଓ ଶାସକ ଥିଲେ । ମହାରାଷ୍ଟ୍ରରାଜ୍ୟର ପୁନେ ଜିଲ୍ଲାର ଶିବନର ଗିରିଦୁର୍ଗରେ ୧୬୨୭ ଖ୍ରୀଷ୍ଟାବ୍ଦରେ  (ମତାନ୍ତରେ ୧୬୩୦ରେ) ଶିବାଜୀ ଜନ୍ମଗ୍ରହଣ କରିଥିଲେ  । ଶିବାଜୀଙ୍କ ପିତାଙ୍କ ନାମ ସାହାଜୀ ଭୋଁସଲା ଓ ମାତାଙ୍କ ନାମ ଜିଜାବାଈ । ସାହାଜୀ ପ୍ରଥମେ ଆହମ୍ମଦନଗରର ସୁଲତାନଙ୍କ ପାଖରେ ଚାକିରୀ କରି ପୁନା  (ପୁଣେ) ଜାୟଗିରି ପାଇଥିଲେ  । ଆହମ୍ମଦନଗରର ପତନ ପରେ ସାହାଜୀ ବିଜାପୁର ସୁଲତାନଙ୍କ ପାଖରେ ଚାକିରୀ କଲେ । ସାହାଜୀ ପୁନାରୁ ଦୂରରେ ରହି ଚାକିରୀ କରିବାରୁ ଶିବାଜୀ ପିଲାଦିନରେ ମାତାଙ୍କ ପାଖରେ ରହି ବିଦ୍ୟାଶିକ୍ଷା ଲାଭ କରିଥିଲେ । ନିଜ ଜନ୍ମଭୂମିକୁ ବିଦେଶୀମାନଙ୍କ କବଳରୁ ମୁକ୍ତକରିବା ଓ ହିନ୍ଦୁ ଜାତି ଓ ହିନ୍ଦୁ ଧର୍ମକୁ ରକ୍ଷା କରିବା ପାଇଁ ସେ ସଂକଳ୍ପ କରିଥିଲେ । ପ୍ରାଥମିକ ଜୀବନ ଶିବାଜୀ ତାଙ୍କ ଗୃହ ଶିକ୍ଷକ ଦାଦାଜୀ କୋଣ୍ଡଦେବଙ୍କଠାରୁ ଅଶ୍ୱାରୋହଣ ଓ ଯୁଦ୍ଧବିଦ୍ୟା ଶିକ୍ଷାଲାଭ କରିଥିଲେ । ସେ ମାଭାଲି ନାମକ ଏକ ପାହାଡ଼ିଆ ଜାତିର କୃଷକମାନଙ୍କୁ ଅସ୍ତ୍ରଶସ୍ତ୍ର ଚାଳନା ଶିକ୍ଷାଦେଇ ଗୋଟିଏ ସୈନ୍ୟଦଳ ଗଠନ କରିଥିଲେ । ସେମାନଙ୍କ ସାହାର୍ଯ୍ୟରେ ସେ ସେ ବିଜାପୁରର ତୋର୍ଣ୍ଣା ଦୁର୍ଗ ଦଖଲ କଲେ । ଏହା ପରେ ସେ ରାୟଗଡ଼ ଦୁର୍ଗ ନିର୍ମାଣ କଲେ ।
କେରାଟୋକୋନସ  (ଇଂରାଜୀ ଭାଷାରେ ବା ବା ବା ) ରୋଗ ମନୁଷ୍ୟ ଆଖିର ଏକ ପ୍ରକାର ରୋଗ ଯେଉଁଥିରେ କର୍ନିଆ/ସ୍ୱଚ୍ଛପଟଳ   କ୍ରମାନୁସାରେ ପତଳା ହୋଇଯାଏ  । ଏହି ପତଳା ହେବା ଫଳରେ ଝାପସା ଦୃଷ୍ଟି  , ଦୈତ ଦୃଷ୍ଟି  , ସମୀପ ଦୃଷ୍ଟି  , ଆସ୍ଟିଗମାଟିଜ୍ମ ଓ ଆଲୋକ ସମ୍ବେଦନଶୀଳ   ହୋଇଯାଏ । ପ୍ରାୟ ଦିଇଟି ଯାକ ଚକ୍ଷୁରେ ଏହି ରୋଗ ହୁଏ । ରୋଗ ସାଂଘାତିକ ହେଲେ କର୍ନିଆରେ ସ୍କାର ହୁଏ ବା ତା ମଧ୍ୟରେ ବୃତ୍ତାକାର   ରେଖା ଦେଖାଯାଏ । ଏହାର କାରଣ ଅଜ୍ଞାତ ଥିଲେ ମଧ୍ୟ ଜେନେଟିକ  , ପରିବେଶ ଓ ହରମୋନ   ସମ୍ପର୍କୀୟ ପ୍ରଭାବ ଯୋଗୁ ରୋଗ ହେଉଥିବା ସନ୍ଦେହ କରାଯାଏ । ପ୍ରାୟ ୭% ରୋଗୀଙ୍କର ଏହି ରୋଗର ପାରିବାରିକ ଇତିହାସ ଥାଏ । ପରିବେଶ କାରକମାନଙ୍କ ମଧ୍ୟରୁ ଆଲର୍ଜି   ଓ ଆଖି ମଳିବା ଇତ୍ୟାଦି ସନ୍ଦେହ କରାଯାଏ । ଏହି ରୋଗର ଅନ୍ତର୍ନିହିତ କାର୍ଯ୍ୟବିଧିରେ କର୍ନିଆର ଆକୃତି କୋନ   ସଦୃଶ ହୋଇଯାଏ । ସ୍ଲିଟ ଲ୍ୟାମ୍ପ   ଯନ୍ତ୍ର ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଆରମ୍ଭରେ ଏହି ରୋଗକୁ ଚଷମା   ବା ନରମ କଣ୍ଟାକ୍ଟ ଲେନ୍ସ   ଦେଇ ଚିକିତ୍ସା କରାଯାଏ । ରୋଗର ଅଗ୍ରଗତି ହୋଇଥିଲେ ବିଶେଷ ଧରଣର କଣ୍ଟାକ୍ଟ ଲେନ୍ସ ଆବଶ୍ୟକ ହୁଏ । ଅଧିକାଂଶ ଲୋକଙ୍କର କିଛି ବର୍ଷ ମଧ୍ୟରେ ରୋଗ ସ୍ଥିର ହୋଇଯାଏ ଓ କିଛି ସାଂଘାତିକ ଆଖି ସମସ୍ୟା ହୁଏ ନାହିଁ । ଅଳ୍ପ ସଂଖ୍ୟକ ଲୋକଙ୍କର କର୍ନିଆରେ ସ୍କାର ହେବା ଯୋଗୁ କର୍ନିଆ ପ୍ରତିରୋଗଣ   ଆବଶ୍ୟକ ହୁଏ । କେରାଟୋକୋନସ ରୋଗଦ୍ୱାରା ପ୍ରତି ୨୦୦୦ ଲୋକରେ ଜଣେ ଆକ୍ରାନ୍ତ ହୁଏ । ଶୈଶବ କାଳର ଶେଷ ଭାଗ ଓ ପ୍ରାକ୍ ଯୌବନ କାଳରେ ଏହି ରୋଗ ସାଧାରଣତଃ ହୁଏ । ପ୍ରତ୍ୟେକ ଧରଣର ଲୋକଙ୍କୁ ଏହି ହେଉଥିଲା ମଧ୍ୟ ଏସିଆବାସୀଙ୍କ ବଂଶଧରମାନଙ୍କୁ ଅଧିକ ହୁଏ । ଏହି ଶବ୍ଦଟି ଗ୍ରୀସ   ଭାଷାର ରୁ ନିଆଯାଇଛି ଯାହାର ଅର୍ଥ କର୍ନିଆ ଓ ଲାଟିନ   ଭାଷାର ରୁ ନିଆଯାଇଛି ଯାହାର ଅର୍ଥ କୋନ; ଏହି ଶବ୍ଦ ଦ୍ୱୟ ମିଶି କେରାଟୋକୋନସ ଶବ୍ଦ ତିଆରି ହୋଇଛି ।
ଭେମୁରାଫେନିବ  (ଇଂରାଜୀ ଭାଷାରେ ), ଏକ ବେପାର ନାମ ଜେଲବୋରାଫ, ହେଉଛି ଏକ ଔଷଧ ଯାହା କେତେକ ପ୍ରକାରର ବିଳମ୍ବିତ ପର୍ଯ୍ୟାୟ ମେଲାନୋମା ଏବଂ ଏରଧେମ-ଚେସ୍ଟର ରୋଗର  ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ବିଆଏଫ ଭି୬୦୦ଇ  ( 600 ) ମ୍ୟୁଟେସନ ପରିବର୍ତ୍ତନ ଥିଲେ ଏହା ବ୍ୟବହୃତ ହୁଏ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, କେଶ ଝଡ଼ିବା, ଗଲୁ, ପ୍ରଲମ୍ବିତ କ୍ୟୁଟି ଏବଂ ଥକ୍କାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଡୁପିଟ୍ରେନ୍ସ କଣ୍ଟ୍ରାକଚର, ବିକିରଣ ଚିକିତ୍ସା ପ୍ରତି ସମ୍ବେଦନଶୀଳତା, ଆଖି ପ୍ରଦାହ, ଯକୃତ ସମସ୍ୟା ଏବଂ ଏକ ନୂତନ କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ବି-ରାଫ୍ ଏନଜାଇମକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେମୁରାଫେନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୪୦ ମିଗ୍ରା ବିଶିଷ୍ଟ ୫୬ଟି ବଟିକାର ମୂଲ୍ୟ ୨୦୨୧ ମସିହାରେ ୧୭୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୬୫୦ ଡଲାର ଅଟେ ।
ଆଭାଗ୍ଲୁକୋସାଇଡେଜ ଆଲଫା  (ଇଂରାଜୀ ଭାଷାରେ ), ନେକ୍ସଭିଆଜାଇମ୍ ଏହାର ଏକ ବେପାର ନାମ, ହେଉଛି ଏକ ପ୍ରକାର ଔଷଧ ଯାହା ଗ୍ଲାଇକୋଜେନ୍ ଷ୍ଟୋରେଜ୍ ରୋଗ ପ୍ରକାର  (ପମ୍ପେ ରୋଗ) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ବିଳମ୍ବରେ ଆରମ୍ଭ ହୋଇଥିବା ରୋଗରେ ଏହା ଏକ ବର୍ଷରୁ ଅଧିକ ବୟସରେ ବ୍ୟବହୃତ ହୁଏ  ପ୍ରତି ଦୁଇ ସପ୍ତାହରେ ଥରେ ଏହା ଧୀରେ ଧୀରେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକ୍କାଣ, ତରାଳ ଝାଡ଼ା, ବାନ୍ତି, ଗଣ୍ଠି ଯନ୍ତ୍ରଣା, ମୁଣ୍ଡ ବୁଲାଇବା, ମାଂସପେଶୀ ଯନ୍ତ୍ରଣା, ଗଲୁ, ଅଣନିଶ୍ୱାସ ଏବଂ ଚର୍ମ ଲାଲ ରଙ୍ଗ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକସିସ୍, ଇନଫ୍ୟୁଜନ୍ ପ୍ରତିକ୍ରିୟା ଏବଂ ହୃଦ୍‌ରୋଗ ବିଫଳତା ଅନ୍ତର୍ଭୁକ୍ତ ହୋଇପାରେ । ଆଲଫା-ଗ୍ଲୁକୋସିଡେଜ୍ ବଦଳାଇବା ପାଇଁ ଏହା ଏକ ଏନଜାଇମ୍ ରିପ୍ଲେସମେଣ୍ଟ ଥେରାପି । ଏହା ଏକ ହାଇଡ୍ରୋଲାଇଟିକ ଲାଇସୋମାଲ୍ ଗ୍ଲାଇକୋଜେନ-ନିର୍ଦ୍ଦିଷ୍ଟ ଏନଜାଇମ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆଭାଗ୍ଲୁକୋସାଇଡେଜ ଆଲଫା ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ୫୦ ମିଗ୍ରା ପ୍ରତି ଏହାର ମୂଲ୍ୟ ପ୍ରାୟ ୯୦୦ ଡଲାର ଥିଲା । କାନାଡ଼ାରେ ୨୦୨୨ ସୁଦ୍ଧା ବର୍ଷକୁ ପ୍ରାୟ ୫୨୫,୦୦୦ କାନାଡ଼ା ଡଲାର ଖର୍ଚ୍ଚ ହୁଏ ।
ଅରୁନ୍ଧତୀ ଭଟାଚ୍ଚାର୍ଯ୍ୟ ଜଣେ ଭାରତୀୟ ବ୍ୟାଙ୍କର ଏବଂ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆର ବର୍ତ୍ତମାନର ଚେୟାର ମ୍ୟାନେଜିଙ୍ଗ ଡାଇରେକ୍ଟର ଅଟନ୍ତି । ସେ ପ୍ରଥମ ମହିଳା ଯିଏକି ଷ୍ଟେଟ ବ୍ୟାଙ୍କ ଅଫ ଇଣ୍ଡିଆର ଚେୟାର ମ୍ୟାନେଜିଙ୍ଗ ଡାଇରେକ୍ଟ ହୋଇଛନ୍ତି । ଫୋର୍ବସ ତଲିକାରେ ସେ ୨୫ ଜଣ ଶକ୍ତିଶାଳୀ ମହିଳାଙ୍କ ମଧ୍ୟରେ ଥିଲେ । ବ୍ୟକ୍ତିଗତ ଜୀବନ ଭଟାଚ୍ଚାର୍ଯ୍ୟ କଲିକତା ସ‌ହରରେ ଏକ ବଙ୍ଗାଳୀ ପରିବାରରେ ଜନ୍ମ ହୋଇଥିଲେ । ସେ ତାଙ୍କ ପିଲାଦିନ ଭିଲାଇରେ କାଟିଥିଲେ । ତାଙ୍କର ବାପା ପ୍ରଦ୍ୟୁତ୍ କୁମାର ମୁଖାର୍ଜୀ ବୋକାରୋ ଷ୍ଟିଲ୍ କାରଖାନାରେ କାମ କରୁଥିଲେ । ତାଙ୍କ ମା ' କଲ୍ୟାଣୀ ମୁଖାର୍ଜୀ। ବୋକାରୋରେ ହୋମିଓପାଥି ପରାମର୍ଶଦାତା ଥିଲେ । ସେ ବୋକାରୋର ସେଣ୍ଟ୍ ଜାଭିଅର୍ ବିଦ୍ୟାଳୟରେ ପଡ଼ିଥିଲେ । ସେ କଲିକତାର ଲେଡି ବ୍ରାବୋର୍ଣ୍ଣ୍ ମହାବିଦ୍ୟାଳୟରେ ଇଂରାଜୀ ଓ ପରେ ଯାଦବପୁର ବିଶ୍ୱବିଦ୍ୟାଳୟରେ ପଢ଼ିଥିଲେ । ତାଙ୍କର ସ୍ୱାମୀ ଭାରତୀୟ ପ୍ରଯୁକ୍ତିବିଦ୍ୟା ଅନୁଷ୍ଠାନ, ଖଡ଼ଗପୁରର ଜଣେ ପୂର୍ବତନ ଅଧ୍ୟାପକ । ତାଙ୍କ ସ୍ୱାମୀଙ୍କ ନାମ ପ୍ରୀତିମୟ ଭଟାଚ୍ଚାର୍ଯ୍ୟ ।. ଚାକିରୀ ଜୀବନ ଭଟାଚ୍ଚାର୍ଯ୍ୟ ଏସ୍‌ବିଆଇରେ ସେପ୍ଟେମ୍ବର ୧୯୭୭ରେ ଯୋଗ ଦେଇଥିଲେ । ସେ ପ୍ରଥମ ମହିଳା ଭାବେ ଭାରତୀୟ କମ୍ପାନୀ ଫର୍ଚୁନ୍ ଇଣ୍ଡିଆ ୫୦୦ରେ ଅଗ୍ରଣୀ ଭୂମିକା ଗ୍ରହଣ କରିଥିଲେ । ସେ ୧୯୭୭ରେ ୨୨ ବର୍ଷ ବୟସରେ ଏସ୍‌ବିଆଇରେ ପ୍ରୋବେସନାରି ଅଫିସର୍ ଭାବେ ଯୋଗ ଦେଇଥିଲେ । ସେ ବ୍ୟାଙ୍କରେ ତାଙ୍କର ୩୬ ବର୍ଷର ଚାକିରୀ ଜୀବନରେ ବିଭିନ୍ନ ପଦବୀରେ ଅଛନ୍ତି, ଯଥା: ବିଦେଶ ଦେଣନେଣ, ଅର୍ଥ, ରିଟେଲ୍ ଅପରେସନ୍, ମାନବ ସମ୍ବଳ ଓ ଜମା ବ୍ୟାଙ୍କିଙ୍ଗ୍ । ଏଥିରେ  ' - ; ନୂତନ ପ୍ରକଳ୍ପର ସାଧାରଣ କାର୍ଯ୍ୟ ନିର୍ବାହୀ ଅଧିକାରୀ । ସେ ମଧ୍ୟ ବ୍ୟାଙ୍କର ନ୍ୟୁୟର୍କ କାର୍ଯ୍ୟାଳୟରେ କାମ କରିଥିଲେ । ସେ ମଧ୍ୟ ବିଭିନ୍ନ ନୂତନ ବ୍ୟବସାୟର ବଜାର ପ୍ରବେଶରେ ଅନ୍ତର୍ଭୁକ୍ତ ଥିଲେ, ଯଥା: ଏସ୍‌ବିଆଇ ସାଧାରଣ ଇନ୍‌ସୁରାନ୍ସ୍, ଏସ୍‌ବିଆଇ କଷ୍ଟୋଡ଼ିଆଲ୍ ସର୍ଭିସ୍, ଏସ୍‌ବିଆଇ ପେନ୍‌ସନ୍ ଫଣ୍ଡ୍‌ସ ପ୍ରାଇଭେଟ୍ ଲିମିଟେଡ୍ ଓ ଏସ୍‌ବିଆଇ ମାକରି ଇନ୍‌ଫ୍ରାଷ୍ଟ୍ରକ୍‌ଚର୍ । ସେ ପ୍ରତିପ ଚୌଧୂରୀଙ୍କ ପରେ କାର୍ଯ୍ୟ ନିର୍ବାହୀ ଅଧିକାରୀ ହୋଇଥିଲେ, ଯେ ୩୦ ସେପ୍ଟେମ୍ବରରେ ଅବସର ଗ୍ରହଣ କରିଥିଲେ । ସେ ବ୍ୟାଙ୍କର ମହିଳା କର୍ମଚାରୀଙ୍କ ପାଇଁ ମାତୃତ୍ୱ ବା ବରିଷ୍ଠ ଯତ୍ନ ପାଇଁ ଏକ ଦୁଇ ବର୍ଷିଆ ଛୁଟି ପଲିସି ଆରମ୍ବ କରିଥିଲେ । ମହିଳା ଦିବସ ଅବସରରେ ସେ ବ୍ୟାଙ୍କର ସମସ୍ତ ମହିଳା କର୍ମଚାରୀଙ୍କ ପାଇଁ ସର୍‌ଭିକାଲ୍ କର୍କଟ ପାଇଁ ମାଗଣା ପ୍ରତିଷେଧକର ବ୍ୟବସ୍ଥା କରିଥିଲେ । ୨୦୧୬ରେ, ସେ ଫୋର୍ବ୍‌ସଦ୍ୱାରା ବିଶ୍ୱର ୨୫ତମ ଶକ୍ତିଶାଳୀ ମହିଳା ଭାବେ ଆଖ୍ୟା ପାଇଥିଲେ ।
ରାଜ୍ୟବର୍ଦ୍ଧନ ଧଳ ମହାପାତ୍ର  ( ଜନ୍ମ : ୨୦ ଅପ୍ରେଲ ୧୯୬୦) ଜଣେ ଓଡ଼ିଆ ସାହିତ୍ୟିକ  । ବୃତ୍ତିରେ ସେ ଜଣେ ବ୍ୟାଙ୍କ ଅଧିକାରୀ ଭାବରେ କାର୍ଯ୍ୟକରି ଅବସର ଗ୍ରହଣ କରିସାରିଛନ୍ତି । ଉଭୟ ଗଳ୍ପ ଓ ଉପନ୍ୟାସ ଲେଖୁଥିବା ରାଜ୍ୟବର୍ଦ୍ଧନ ଗୋକର୍ଣ୍ଣିକା ସାରସ୍ୱତ ସମ୍ମାନ ଓ ତୀର ତରଙ୍ଗ ସମ୍ମାନ ଆଦି ଅନେକ ପୁରସ୍କାର ଲାଭ କରିଛନ୍ତି । ବ୍ୟକ୍ତିଗତ ଜୀବନ ରାଜ୍ୟବର୍ଦ୍ଧନ, ୧୯୬୦ ମସିହାରେ ଯାଜପୁର ଜିଲ୍ଲାର ବିଞ୍ଝାରପୁର ଅନ୍ତର୍ଗତ କଣ୍ଟିପୁରଠାରେ ଜନ୍ମଗ୍ରହଣ କରିଥିଲେ । ୧୯୮୩ ମସିହାରେ ସେ ଅଧ୍ୟାପନାକୁ ବୃତ୍ତି ଭାବରେ ଗ୍ରହଣ କରିଥିଲେ । ୧୯୮୬ ମସିହାରେ ବ୍ୟାଙ୍କ ଚାକିରୀରେ ଯୋଗଦେଇ ଉତ୍କଳ ଗ୍ରାମ୍ୟ ବ୍ୟାଙ୍କରୁ ଆଞ୍ଚଳିକ ପ୍ରବନ୍ଧକ ପଦରେ ଥାଇ ଅବସର ଗ୍ରହଣ କରିଥିଲେ । ସାହିତ୍ୟକ ଜୀବନ ୧୯୭୮ ମସିହାରେ ରାଜ୍ୟବର୍ଦ୍ଧନଙ୍କର ପ୍ରଥମ ଗପ ଚକାଡ଼ୋଳାଙ୍କୁ ଗୁହାରି ସେ ସହ-ସମ୍ପାଦକ ଥିବା ପତ୍ରିକା ସ୍ୱାକ୍ଷରରେ ପ୍ରକାଶ ପାଇଥିଲା । କିନ୍ତୁ ଏହା ଛଦ୍ମନାମରେ ପ୍ରକାଶ ପାଇଥିଲା । ଗୋଟିଏ ଗୋଲାପ କୋଟିଏ କଣ୍ଟା ତାଙ୍କ ନାମ ଥାଇ ପ୍ରକାଶ ପାଇଥିବା ପ୍ରଥମ ଗଳ୍ପ ଥିଲା । ତାଙ୍କର ପ୍ରଥମ ଗଳ୍ପ ପୁସ୍ତକ ସବୁଜପତ୍ରରେ ସୂର୍ଯ୍ୟାସ୍ତର ରଙ୍ଗ ୧୯୮୭ ମସିହାରେ ପ୍ରକାଶ ପାଇଥିଲା ।
ଶତ୍ରୁ ସଂହାର,୨୦୦୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ହର୍ଷବର୍ଦ୍ଧନ ଲାଲ । ନିର୍ଦ୍ଦେଶକ ସୁଧାଂଶୁ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ବେଡ଼ାଶାସନ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗୋପୀନାଥ ନାଏକ  (ମୃତ୍ୟୁ: ୧୧ ଅକ୍ଟୋବର ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ମୟୂରଭଞ୍ଜ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗୋପୀନାଥ ନାଏକ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ମୃତ୍ୟୁ ଗୋପୀନାଥ ନାଏକ ୧୯୮୯ ମସିହାର ଅକ୍ଟୋବର ୧୧ ତାରିଖରେ ମୃତ୍ୟୁବରଣ କରିଥିଲେ ।
ମାର୍କଣ୍ଡ ଦାସ ଜଣେ ଭାରତୀୟ ପୁରାତନ କବି ଥିଲେ । ସେ ଓଡ଼ିଶାରେ ଜନ୍ମିତ ଓ ଓଡ଼ିଆ ସାହିତ୍ୟ ରଚନା କରିଥିଲେ । ତାଙ୍କର ଜନ୍ମ ସମୟ ଆନୁମାନିକ ପଞ୍ଚଦଶ ଶତାବ୍ଦୀରେ ହୋଇଥିଲା । ତାଙ୍କର ଏକମାତ୍ର ରଚନା କେଶବ କୋଇଲି ଏପର୍ଯ୍ୟନ୍ତ ଲୋକଲୋଚନକୁ ଆସିଛି । କେଶବ କୋଇଲି ଏକ କୋଇଲି ବା ପଦାବଳୀ । ପରେ ଜଗନ୍ନାଥ ଦାସ ଏହାର ଧର୍ମତାତ୍ତ୍ୱିକ ବ୍ୟାଖ୍ୟା କରି ଅର୍ଥ କୋଇଲି ରଚନା କରିଥିଲେ । ଓଡ଼ିଆ ସାହିତ୍ୟର ସର୍ବପୁରାତନ ରଚନା ଭାବେ ଜଣା ଶିଶୁ ବେଦ ଓ ସପ୍ତାଙ୍ଗ ସାରଳା ଦାସଙ୍କ ପୁରାତନ ଓଡ଼ିଆ ରଚନା ଓ ମାର୍କଣ୍ଡ ଦାସଙ୍କ ରଚନାରେ ଥିବା ଓଡ଼ିଆ ମଧ୍ୟରେ ସଂଯୋଗ ଦର୍ଶାଇଥାଆନ୍ତି ।
ନରନାପ୍ପା ଉପ୍ପୂର  ୧୯୧୮ ୧୯୮୪  ବିଂଶ ଶତାବ୍ଦୀରେ  'ଯକ୍ଷଗଣ କଳା' ର ଜଣେ ବିଖ୍ୟାତ  'ଭଗବତ'  ବା ଯକ୍ଷଗଣ ଗାୟକ ଥିଲେ । ତାଙ୍କର ସ୍ୱର ନିମନ୍ତେ ସ୍ୱର, ପରମ୍ପରା ଜ୍ଞାନ ଓ ଯକ୍ଷଗଣର ଐତିହ୍ୟ ସ‌ହିତ ପରିଚିତ ଥିଲେ । ଲେଖକ ଡକ୍ଟର ଶିବରାମ କରନ୍ଥ ଓ ତାଙ୍କ ସ‌ହଗାମୀଙ୍କ ମତରେ ଯକ୍ଷଗଣର ମଞ୍ଚ ପରମ୍ପରା ସ‌ହିତ ନରନାପ୍ପା ଉପ୍ପୂର ଉତ୍ତମ ରୂପେ ପରିଚିତ ଥିଲେ । ଏକ ମାତ୍ର ସେ ଥିଲେ ଯିଏ କି ଆମର ଐତିହ୍ୟ କଅଣ ଥିଲା ଓ ଆମେ କଅଣ ହରଉଛୁ, ତାହା ସେ ଭଲ ରୁପେ ହୃଦୟଙ୍ଗ କରିଥିଲେ । ପ୍ରାକ୍ ଜୀବନ ଓ ଶିକ୍ଷା ଭାରତର ଉଦୁପି ତାଲୁକରେ   ଥିବା ଏକ ଛୋଟ ଗ୍ରାମ  'ମାର୍ଭି' ରେ ନରନାପ୍ପା ଉପ୍ପୂର ଜନ୍ମ ଗ୍ରହଣ କରିଥିଲେ ଓ ତାଙ୍କ ପିତାଙ୍କ ନାମ  'ମାର୍ଭି ଶ୍ରୀନିବାସ ଉପ୍ପୂର'  ଥିଲା । ତାଙ୍କ ପିତା ଯକ୍ଷଗଣ ଶିକ୍ଷାରେ ତାଙ୍କର ଗୁରୁ ଥିଲେ । ମାର୍ଭି ଶ୍ରୀନିବାସ ଉପ୍ପୂର ୪୦ ବର୍ଷ ଧରି ନିଜେ ଜଣେ ଭଗବତ ବା ଯକ୍ଷଗଣ ଗାୟକ ଥିଲେ ଓ ତାଙ୍କର ନିଜସ୍ୱ ଏକ ପୃଥକ ଶୈଳୀରେ ଗାଉଥିଲେ ଯାହାକୁ ମାର୍ଭି ଶୈଳୀ କୁହାଗଲା, ତାଙ୍କର ଭାଇ ଯକ୍ଷଗଣର ମଦ୍ଦାଲେ ବାଦ୍ୟ ବାଦକ ଥିଲେ । ପିତା ଓ ପରିବାରର ଅନ୍ୟାନ୍ୟ ସଦସ୍ୟଙ୍କଠାରୁ ନରନାପ୍ପା ଉପ୍ପୂର ଗାଇବା କଳା ଓ ଯକ୍ଷଗଣର ଅନ୍ୟାନ୍ୟ କଳା ଶିକ୍ଷା କରିଥିଲେ । ଯକ୍ଷଗଣକୁ ଅବଦାନ ନରନାପ୍ପା ଉପ୍ପୂର ୧୯୩୭ ମସିହାରେ କୋଟାରେ ହେଉଥିବା ଶ୍ରୀ ଅମୃତେଶ୍ୱର ମେଳାରେ ଭଗବତ ଗାୟକ ଭାବରେ ଗାଇବା ଆରମ୍ଭ କରିଥିଲେ । ନରନାପ୍ପା ଉପ୍ପୂର ଜଣେ ପ୍ରଚ୍ଛଦପଟ ଗାୟକ ଭାବରେ ବିଂଶ ଶତାବ୍ଦୀରେ ଭଲ ରୁପେ ପରିଚିତ ଥିଲେ । ପ୍ରାୟ ଚାରି ଦଶକ ବ୍ୟାପି ତାଙ୍କର ପେଷାରେ ସେ ଅନେକ ଯକ୍ଷଗଣ ଦଳରେ ଭଗବତ ଭାବରେ କାମ କରିଥିଲେ ଓ ଏହା ମଧ୍ୟରେ କୋଟାର ଶ୍ରୀ ଅମୃତେଶ୍ୱରୀ ଯକ୍ଷଗଣ ମଣ୍ଡଳୀ ଓ ସାଲିଗ୍ରମ, ସୌକୁର, ଇଦୁଗଞ୍ଜି, କୋଲ୍ଲୁର, ମରନ‌କ୍କାଟ୍ଟେ ଇତ୍ୟାଦି ସ୍ଥାନରେ କାମ କରିଥିଲେ । ସେ ଚାଳିଶଟି ଗୀତ ମୁଖସ୍ତ କରି ରଖିଥିଲେ ଓ ତାହାକୁ ୬୦ଟି ରାଗରେ ଗାଇ ପାରୁଥିଲେ । ପ୍ରଶିକ୍ଷଣ ତାଙ୍କ ଜୀବଦ୍ଦଶାରେ ସେ ଅନେକ ଶିକ୍ଷାର୍ଥୀଙ୍କୁ ଯକ୍ଷଗଣ ପ୍ରଶିକ୍ଷଣ ଦେଇଥିଲେ ଓ ସେମାନଙ୍କ ମଧ୍ୟରୁ ଅନେକ ଶିଷ୍ୟ ପରବର୍ତ୍ତୀ କାଳରେ ଉତ୍ତମ ଭଗବତ ହୋଇପାରିଥିଲେ । ତାଙ୍କ ଶିଷ୍ୟଙ୍କ ମଧ୍ୟରୁ କଲିଙ୍ଗ ନବଦା ଶ୍ରେଷ୍ଠ ଥିଲେ ଯିଏ ନରନାପ୍ପା ଉପ୍ପୂରଙ୍କର ଗାଇବା ଶୈଳୀର ଉତ୍ତରାଧୀକାରୀ ଥିଲେ । ନରନାପ୍ପା ଉପ୍ପୂରଙ୍କଠାରୁ ସୁବ୍ରମନ୍ୟ ଧରେଶ୍ୱେର, ରାଘବେନ୍ଦ୍ର ମୟା ଇତ୍ୟାଦି ଶିକ୍ଷା ଲାଭ କରି ବିଖ୍ୟାତ ଭଗବତ ହୋଇଥିଲେ ଯେଉଁମାନେ କର୍ଣ୍ଣାଟକର ତଟବର୍ତ୍ତୀ ସ୍ଥାନମାନଙ୍କରୁ ଆସିଥିଲେ । ମଦ୍ଦାଲେ ବାଦ୍ୟ ବାଦକମାନଙ୍କୁ ମଧ୍ୟ ସେ ପ୍ରୋତ୍ସାହିତ କରୁଥିଲେ । ଖ୍ୟାତନାମା କଳିଙ୍ଗ ନବଦଙ୍କୁ   ନରନାପ୍ପା ଉପ୍ପୂର ପ୍ରଶିକ୍ଷଣ ଦେଇଥିଲେ । ଅନ୍ୟାନ୍ୟ ଶିଷ୍ୟମାନଙ୍କର ନାମ ଜି ସଦାନନ୍ଦ ଅଇଥଲା, କେଜି ରାମାରାଓ, କେପି ହେଗଡ଼େ, ନାରାୟନ ଶବରାୟା, ଏସ ସୁରେଶ ଇତ୍ୟାଦି ଉଲ୍ଲେଖନୀୟ ଥିଲେ । ଯକ୍ଷଗଣ କଳାକେନ୍ଦ୍ର, ହଙ୍ଗରକାଟ୍ଟେ କୋଟାର   ହେରେମାଲିଙ୍ଗେଶ୍ୱର ମନ୍ଦିରସ୍ଥ ହଙ୍ଗରକାଟ୍ଟେ ଯକ୍ଷଗଣ କେନ୍ଦ୍ର ବିଦ୍ୟାଳୟ ୧୯୭୨ ମସିହାରେ ନରନାପ୍ପା ଉପ୍ପୂର ସ୍ଥାପନା କରିଥିଲେ । ସେହି କେନ୍ଦ୍ରରେ ଶହ ଶହ ଛାତ୍ର ଯକ୍ଷଗଣ କଳା ଶିକ୍ଷାଲାଭ କରିଥିଲେ । ମୃତ୍ୟୁ ନରନାପ୍ପା ଉପ୍ପୂର ୧୨ ଏପ୍ରିଲ, ୧୯୮୪ ମସିହାରେ ଏକ ତାଙ୍କର ପ୍ରଥମ ନିଯୁକ୍ତିଦାତା  'ଅମୃତେଶ୍ୱରୀ ଯକ୍ଷଗଣ'  ଦଳ ପାଇଁ ଏକ ଜନ ପ୍ରଦର୍ଶନରେ ଗୀତ ଗାଉଥିବା ବେଳେ ହଠାତ୍ ହୃଦ୍‌ଘାତର ଶିକାର ହୋଇଥିଲେ ଓ ସେହି ଦିନ ସେ ପରବର୍ତ୍ତୀ ସମୟରେ ମୃତ୍ୟୁ ବରଣ କରିଥିଲେ । ପୁରସ୍କର ସ୍ଥାପନା ଯକ୍ଷଗଣ କଲରଙ୍ଗ ଉଦୁପିରୁ ବଛା ଯାଇଥିବା କଳାକାରଙ୍କୁ ପ୍ରତି ବର୍ଷ ଭଗବତ ନରନାପ୍ପା ଉପ୍ପୂର ପୁରସ୍କାର ଦିଆଯାଏ ।
ସୋନେପୁର, ବିହାର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ସରନ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋନେପୁର, ବିହାର ସହରର ମୋଟ ଜନସଂଖ୍ୟା ୩୩୩୮୯ ଅଟେ । ସେଥି ମଧ୍ୟରୁ ୫୩.୪୩% ଜଣ ପରୁଷ ହୋଇଥିବା ବେଳେ ୪୬.୫୭% ଜଣ ନାରୀ ଅଟନ୍ତି । ସୋନେପୁର, ବିହାରର ସାକ୍ଷରତା ହାର ୫୯.୭୨% ଅଟେ । ଏହା ଜାତୀୟ ହାରଠାରୁ ୫.୧୨% ପ୍ରତିଶତ ଅଧିକ ଅଟେ । ସେଥିରୁ ୩୭.୩୦% ପ୍ରତିଶତ ପୁରୁଷ ଓ ୨୨.୪୨% ନାରୀ ଅଟନ୍ତି । ୧୬.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୋନେପୁର, ବିହାରର ସରକାରୀ ଭାଷା ଅଟେ ।
ଭୈରବ ଚନ୍ଦ୍ର ମହାନ୍ତି ଓଡ଼ିଶାର ଜଣେ କ୍ରୀଡ଼ା ସଂଗଠକ ଓ ରାଜନେତା ଥିଲେ । ତାଙ୍କୁ ଓଡ଼ିଶା କ୍ରୀଡ଼ାଜଗତର  "ଧର୍ମପିତା"  କୁହାଯାଏ । ସେ ବାରବାଟି ଷ୍ଟାଡିଅମର ନିର୍ମାଣ ଦାୟିତ୍ୱରେ ଥିଲେ ଓ ଏହାର ନାମକରଣ କରିଥିଲେ । ୧୯୫୮ ଓ ୧୯୭୦ ମସିହାରେ ଭୈରବଙ୍କ ଉଦ୍ୟମରେ ବାରବାଟି ଷ୍ଟାଡିଅମରେ ଜାତୀୟ କ୍ରୀଡ଼ା ଅନୁଷ୍ଠିତ ହୋଇଥିଲା । ଓଡ଼ିଶାରେ ପ୍ରତମ ମାରାଥନ ଦୌଡ଼ ପ୍ରତିଯୋଗିତା ଆୟୋଜନ କରିବାର ଶ୍ରେୟ ମଧ୍ୟ ଭୈରବଙ୍କୁ ଯାଏ । ଜୀବନୀ ଭୈରବ ଚନ୍ଦ୍ର, ୧୯୧୩ ମସିହା ଜୁଲାଇ ୧୩ତାରିଖ ଦିନ ବାଲିସୁକୁରୀ ଗ୍ରାମରେ ଜନ୍ମଗ୍ରହଣ କରିଥିଲେ । ଶୈଶବରୁ ସେ ଖେଳପ୍ରିୟ ଥିଲେ । ଫୁଟବଲ, କ୍ରିକେଟ ଓ ହକି ଆଦି ଖେଳରେ ସେ ଦକ୍ଷ ଥିଲେ । ପକେଟରେ ସବୁବେଳେ ଏକ କ୍ରିକେଟ ବଲ ରଖୁଥିଲେ । ଜଣେ କିରାଣି ଭାବରେ ସେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ ଇସ୍ତଫା ଦେଇ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ଏକାଧିକ ବାର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ମନ୍ତ୍ରୀପଦ ଲାଭ କରିଥିଲେ । ସେ ପ୍ରଜାତନ୍ତ୍ର ଓ ଇଷ୍ଟର୍ନ ଟାଇମସର ପ୍ରଥମ ସମ୍ପାଦକ ଥିଲେ । ୨୩ ଜୁଲାଇ ୧୯୮୦ରେ ତାଙ୍କର ପରଲୋକ ଘଟିଥିଲା ।
ଲକ୍ଷ୍ମୀ ପରିଡ଼ା ଜଣେ ଓଡ଼ିଆ ମହିଳା, ଯିଏ ବର୍ତ୍ତମାନ କମ୍ପୁଟେସନାଲ ବାୟୋଲୋଜି ସେଣ୍ଟର, ଆଇ.ବି.ଏମ. ଟି.ଜେ. ବାଟସନ ରିସର୍ଚ୍ଚ, ନ୍ୟୁୟର୍କରେ ଜୈବପ୍ରଯୁକ୍ତି ବିଜ୍ଞାନ  (ବାୟୋଇନଫରମେଟିକ୍ସ) କ୍ଷେତ୍ରରେ ୧୯୯୮ ମସିହାରୁ ଗବେଷଣାରତ ତଥା କମ୍ପୁଟେସନାଲ ଜିନୋମିକ୍ସ ଗବେଷଣା ଦଳର ମୁଖ୍ୟ  । ସେ ନ୍ୟୁୟର୍କ ବିଶ୍ୱବିଦ୍ୟାଳୟର କମ୍ପ୍ୟୁଟର ବିଜ୍ଞାନ ବିଭାଗ, ଯାହାକି ବିଖ୍ୟାତ କୋରାଣ୍ଟ ଇନଷ୍ଟିଚ୍ୟୁଟ ଅଫ ମ୍ୟାଥମେଟିକାଲ ସାଇନ୍ସର ଅଂଶବିଶେଷ, ସେଠାରୁ ନିଜର ଡକ୍ଟରେଟ ଉପାଧି ହାସଲ କରିଛନ୍ତି । ସେ ମଧ୍ୟ ପ୍ୟାଟର୍ଣ୍ଣ ଡିସ୍କଭରି, ଆଲଗୋରିଦମ ଗଠନ ଓ ବିଷ୍ଳେଷଣ, ପପୁଲେସନ ଜିନୋମିକ୍ସ, କମ୍ପାରେଟିଭ ଜିନୋମିକ୍ସ ଇତ୍ୟାଦି ବିଷୟରେ ଗବେଷଣା ନିମନ୍ତେ ବିଶେଷ ରୁଚି ରଖନ୍ତି । ଏହା ବ୍ୟତୀତ ସେ ୬୫ରୁ ଅଧିକ ଗବେଷଣା ମୂଳକ ଲେଖା ଓ ୨୦ରୁ ଅଧିକ ପାଟେଣ୍ଟର ଅଧିକାରୀ ତଥା ବହୁ ବୈଷୟିକ ଆଲୋଚନା ଚକ୍ରରେ ବକ୍ତବ୍ୟ ପ୍ରଦାନ କରିଛନ୍ତି। ସେ ଦୁଇଟି ପୁସ୍ତକ ମଧ୍ୟ ରଚନା କରିଛନ୍ତି ।